text:
περίπτωση παράβασης. Αν αρνηθεί να υπογράψει το έγγραφο, ο πλοίαρχος πρέπει να διευκρινίσει τους λόγους της άρνησης εγγράφως, ενώ ο επικεφαλής της ομάδας σημειώνει την ένδειξη «άρνηση υπογραφής». Η ομάδα επιτήρησης παρέχει στον πλοίαρχο αντίγραφο του δελτίου επιθεώρησης πριν από την αναχώρησή της από το σκάφος. Η Γκαμπόν αποστέλλει επίσης αντίγραφο του παρόντος δελτίου στην Ευρωπαϊκή Ένωση εντός 48 ωρών από τη διεξαγωγή της επιθεώρησης.
 2.10.Σε περίπτωση παράβασης, η Γκαμπόν κοινοποιεί αντίγραφο των πρακτικών στην Ένωση εντός προθεσμίας 15 εργάσιμων ημερών από την επιθεώρηση. Κάθε διαπίστωση παράβασης της ισχύουσας νομοθεσίας στην Γκαμπόν πρέπει να γίνεται από υπάλληλο επιτήρησης της αλιείας σύμφωνα με τις διαδικασίες που ισχύουν στην Γκαμπόν.
 3.ΣΥΜΜΕΤΟΧΙΚΗ ΕΠΙΤΗΡΗΣΗ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΠΑΡΑΝΟΜΗΣ, ΑΔΗΛΩΤΗΣ ΚΑΙ ΑΝΕΞΕΛΕΓΚΤΗΣ (ΠΛΑ) ΑΛΙΕΙΑΣ
 3.1.Προκειμένου να ενισχυθεί η καταπολέμηση της ΠΛΑ αλιείας, τα αλιευτικά σκάφη και τα σκάφη υποστήριξης της Ένωσης δηλώνουν την παρουσία στην αλιευτική ζώνη της Γκαμπόν οποιουδήποτε σκάφους δεν περιλαμβάνεται στον κατάλογο σκαφών για τα οποία επιτρέπεται η αλιεία στην Γκαμπόν, ο οποίος αναφέρεται στην παράγραφο 4 του κεφαλαίου II.
 3.2.Εάν ο πλοίαρχος αλιευτικού σκάφους ή σκάφους υποστήριξης της Ένωσης παρατηρήσει αλιευτικό σκάφος ή σκάφος υποστήριξης που ασκεί δραστηριότητες οι οποίες ενδεχομένως συνιστούν ΠΛΑ αλιευτική δραστηριότητα, καταβάλλει κάθε δυνατή προσπάθεια ώστε να συγκεντρώσει όσο το δυνατόν περισσότερες πληροφορίες και συντάσσει αμέσως έκθεση. Η εν λόγω έκθεση παρατήρησης αποστέλλεται χωρίς καθυστέρηση στα κέντρα παρακολούθησης αλιείας του οικείου κράτους σημαίας και της Γκαμπόν. Οι αρμόδιες αρχές του κράτους σημαίας διαβιβάζουν αμέσως αντίγραφο στην Ευρωπαϊκή Επιτροπή.
 3.3.Η Γκαμπόν διαβιβάζει στην Ένωση κάθε έκθεση παρατήρησης που έχει στη διάθεσή της σχετικά με αλιευτικά σκάφη ή τα σκάφη υποστήριξης με σημαία χώρας εκτός της Γκαμπόν που ασκούν δραστηριότητες οι οποίες ενδεχομένως συνιστούν ΠΛΑ αλιεία στην αλιευτική ζώνη της Γκαμπόν.
 ΚΕΦΑΛΑΙΟ VIII
 ΔΟΡΥΦΟΡΙΚΟ ΣΥΣΤΗΜΑ ΠΑΡΑΚΟΛΟΥΘΗΣΗΣ ΣΚΑΦΩΝ (VMS)
 1.ΓΕΝΙΚΕΣ ΔΙΑΤΑΞΕΙΣ
 1.1.Όταν βρίσκονται στα ύδατα της Γκαμπόν, τα σκάφη της Ένωσης που διαθέτουν άδεια η οποία έχει εκδοθεί δυνάμει του παρόντος πρωτοκόλλου είναι εξοπλισμένα με συσκευή δορυφορικού εντοπισμού που εξασφαλίζει την αυτόματη διαβίβαση μηνυμάτων στίγματος στο Κέντρο Παρακολούθησης Αλιείας (ΚΠΑ) του κράτους σημαίας τους:
 α)ηλεκτρονικά με πρωτόκολλο ασφαλούς ηλεκτρονικής ανταλλαγής·
 β)με συχνότητα μικρότερη ή ίση της 1 ώρας κατά την παρουσία στην αλιευτική ζώνη·
 γ)με τον μορφότυπο που καθορίζεται στο προσάρτημα 9.
 1.2.Το ΚΠΑ του κράτους σημαίας εξασφαλίζει την αυτόματη επεξεργασία των εν λόγω δεδομένων, τα οποία καταχωρίζει σε ηλεκτρονική μορφή και φυλάσσει με ασφάλεια σε ηλεκτρονική βάση δεδομένων, για τουλάχιστον 36 μήνες.
 1.3.Ο πλοίαρχος αλιευτικού σκάφους και σκάφους υποστήριξης της Ένωσης εξασφαλίζει ότι η συσκευή δορυφορικού εντοπισμού που είναι εγκατεστημένη επί του σκάφους του λειτουργεί πλήρως ανά πάσα στιγμή και εξασφαλίζει την αποτελεσματική διαβίβαση των δεδομένων που αναφέρονται στο σημείο 1 στο ΚΠΑ του κράτους σημαίας του.
 1.4.Ο πλοίαρχος θεωρείται υπεύθυνος για οιαδήποτε αποδεδειγμένη επέμβαση στη συσκευή δορυφορικού εντοπισμού του σκάφους η οποία έχει ως στόχο την παρακώλυση της λειτουργίας του ή την παραποίηση των μηνυμάτων στίγματος.
 1.5.Η μη τήρηση των διατάξεων σχετικά με τον δορυφορικό εντοπισμό σκαφών θεωρείται παράβαση και υπόκειται στις κυρώσεις που προβλέπονται από τη νομοθεσία της Γκαμπόν.
 2.ΔΕΔΟΜΕΝΑ VMS
 Κάθε μήνυμα που αφορά το


text:
στίγμα περιλαμβάνει:
 α)τα στοιχεία αναγνώρισης του σκάφους·
 β)το πλέον πρόσφατο γεωγραφικό στίγμα του σκάφους, εκπεφρασμένο ως γεωγραφικό μήκος και πλάτος, με σφάλμα στίγματος κατώτερο των 500 μέτρων και διάστημα εμπιστοσύνης 99 %,
 γ)την ημερομηνία και την ώρα καθορισμού του εν λόγω στίγματος, εκπεφρασμένη σε συντονισμένη παγκόσμια ώρα «UTC»,
 δ)τη στιγμιαία ταχύτητα και πορεία του σκάφους.
 3.ΚΟΙΝΟΠΟΙΗΣΗ ΜΗΝΥΜΑΤΩΝ ΣΤΙΓΜΑΤΟΣ ΣΤΗΝ ΓΚΑΜΠΟΝ
 3.1.Το ΚΠΑ του κράτους σημαίας διαβιβάζει αυτομάτως και αμέσως τα ληφθέντα μηνύματα στίγματος στο ΚΠΑ της Γκαμπόν. Ωστόσο, κάθε σκάφος που αλιεύει στην αλιευτική ζώνη της Γκαμπόν πρέπει να είναι ορατό στο σύστημα VMS από τη στιγμή που εισέρχεται και μέχρι την πραγματική έξοδό του από τη ζώνη αυτή ή μέχρι την άφιξή του σε λιμένα της Γκαμπόν.
 3.2.Αυτή η διαβίβαση πραγματοποιείται μέσω του ηλεκτρονικού δικτύου που διατίθεται από την Ευρωπαϊκή Επιτροπή για την ανταλλαγή αλιευτικών δεδομένων σε τυποποιημένη μορφή.
 3.3.Η Ένωση ενημερώνεται για τυχόν δυσλειτουργία στην επικοινωνία και τη λήψη μηνυμάτων στίγματος με σκοπό την ταχύτερη δυνατή εξεύρεση τεχνικής λύσης. Τυχόν διαφορές εξετάζονται στο πλαίσιο της μεικτής επιτροπής.
 3.4.Τα ΚΠΑ του κράτους σημαίας και της Γκαμπόν, καθώς και η Ευρωπαϊκή Ένωση ανταλλάσσουν τις ηλεκτρονικές διευθύνσεις επικοινωνίας τους και αλληλοενημερώνονται για τυχόν αλλαγές στις εν λόγω διευθύνσεις που χρησιμοποιούνται σε περίπτωση δυσλειτουργίας ή ανωμαλίας κατά τη διαβίβαση των δεδομένων.
 4.ΔΥΣΛΕΙΤΟΥΡΓΙΑ ΤΟΥ ΔΟΡΥΦΟΡΙΚΟΥ ΣΥΣΤΗΜΑΤΟΣ ΠΑΡΑΚΟΛΟΥΘΗΣΗΣ
 4.1.Το ΚΠΑ της Γκαμπόν ενημερώνει αμελλητί το ΚΠΑ του κράτους σημαίας σε περίπτωση που διαπιστώσει διακοπή στη λήψη μηνυμάτων στίγματος που διαβιβάστηκαν από σκάφος το οποίο, στο τελευταίο του μήνυμα στίγματος, βρισκόταν στα ύδατα της Γκαμπόν. Το ΚΠΑ του κράτους σημαίας διερευνά αμέσως τους λόγους της διακοπής αυτής, εν ανάγκη ανταλλάσσοντας πληροφορίες με την Ευρωπαϊκή Ένωση, και ενημερώνει το ΚΠΑ της Γκαμπόν εντός 24 ωρών σχετικά με τα αποτελέσματα των εν λόγω ερευνών.
 4.2.Σε περίπτωση δυσλειτουργίας του δορυφορικού συστήματος εντοπισμού επί του σκάφους, ο πλοίαρχος του σκάφους κοινοποιεί τα στίγματά του στο κράτος σημαίας και στο ΚΠΑ της Γκαμπόν με οποιοδήποτε άλλο μέσο. Τα εν λόγω χειροκίνητα μηνύματα καταγράφονται αμελλητί από το ΚΠΑ του κράτους σημαίας στην ηλεκτρονική βάση δεδομένων που αναφέρεται στην παράγραφο 1.2 και διαβιβάζονται στο ΚΠΑ της Γκαμπόν σύμφωνα με τις ίδιες διατάξεις που ισχύουν για την αυτόματη διαβίβαση του στίγματος. Η επικοινωνία αυτή αρχίζει μόλις ο πλοίαρχος του σκάφους εντοπίσει ή ενημερωθεί για τη δυσλειτουργία της συσκευής δορυφορικού εντοπισμού. Στην περίπτωση αυτή εφαρμόζονται οι διατάξεις σχετικά με τις διαδικασίες εισόδου και εξόδου.
 4.3.Εάν το σύστημα δεν επισκευαστεί εντός 10 ημερών, το κράτος σημαίας κοινοποιεί στο σκάφος την υποχρέωσή του να εγκαταλείψει την αλιευτική ζώνη της Γκαμπόν. Κατόπιν, το σκάφος εγκαταλείπει τα ύδατα της Γκαμπόν ή μπορεί να μεταβεί σε λιμένα της Γκαμπόν για να πραγματοποιήσει επισκευές.
 4.4.Αν η διακοπή λήψης των δεδομένων στίγματος οφείλεται σε δυσλειτουργία των ηλεκτρονικών συστημάτων που ελέγχονται από το ευρωπαϊκό μέρος ή από την Γκαμπόν, το ενδιαφερόμενο μέρος λαμβάνει άμεσα κάθε μέτρο για την άμεση διόρθωση αυτής της δυσλειτουργίας. Η επίλυση του προβλήματος κοινοποιείται αμέσως στο άλλο μέρος. Τα δεδομένα που δεν έχουν παραληφθεί από το ΚΠΑ της Γκαμπόν διαβιβάζονται αμέσως μόλις επιλυθεί το πρόβλημα. Σε περίπτωση που

type: legislation

jurisdiction: EU


text:
η δυσλειτουργία επηρεάζει τα ηλεκτρονικά συστήματα υπό τον έλεγχο του ευρωπαϊκού μέρους, το ΚΠΑ του κράτους σημαίας κοινοποιεί στο ΚΠΑ της Γκαμπόν κάθε 24 ώρες, με ηλεκτρονικό ταχυδρομείο, το σύνολο των μηνυμάτων στίγματος που έχει λάβει.
 4.5.Οι αρχές της Γκαμπόν ενημερώνουν τις οικείες αρμόδιες υπηρεσίες ελέγχου, ώστε να μην θεωρείται ότι τα σκάφη της Ένωσης παραβιάζουν την υποχρέωση διαβίβασης των δεδομένων VMS.
 ΚΕΦΑΛΑΙΟ IX
 ΠΑΡΑΒΑΣΕΙΣ
 1.ΔΙΑΠΙΣΤΩΣΗ ΚΑΙ ΧΕΙΡΙΣΜΟΣ ΤΩΝ ΠΑΡΑΒΑΣΕΩΝ
 1.1.Κάθε παράβαση που διαπιστώνεται από δεόντως εξουσιοδοτημένο υπάλληλο επιτήρησης καταγράφεται σε πρακτικό που συντάσσει ο τελευταίος.
 1.2.Το πρακτικό παράβασης μπορεί να περιλαμβάνει στοιχεία διαφορετικά από εκείνα της επιθεώρησης εν πλω ή στον λιμένα, τα οποία αποτελούν ενδεικτικούς παράγοντες, όπως αναφορές στίγματος VMS, εναέριες ή δορυφορικές λήψεις, στοιχεία που προκύπτουν από συμμετοχική ή ηλεκτρονική επιτήρηση, ή εκθέσεις παρατηρητών.
 1.3.Αντίγραφο των πρακτικών παράβασης αποστέλλεται στην Ένωση και στο κράτος σημαίας εντός 48 ωρών από την κοινοποίησή τους στον παραβάτη.
 2.ΑΚΙΝΗΤΟΠΟΙΗΣΗ ΣΚΑΦΟΥΣ – ΕΝΗΜΕΡΩΤΙΚΗ ΣΥΝΑΝΤΗΣΗ
 2.1.Σύμφωνα με τη νομοθεσία της Γκαμπόν, κάθε σκάφος της Ένωσης που διαπράττει παράβαση μπορεί να υποχρεωθεί να διακόψει την αλιευτική του δραστηριότητα και, αν το σκάφος βρίσκεται στη θάλασσα, να επιστρέψει σε λιμένα της Γκαμπόν ή να εγκαταλείψει προσωρινά την αλιευτική ζώνη της Γκαμπόν.
 2.2.Η Γκαμπόν κοινοποιεί στην ΕΕ, εντός μέγιστης προθεσμίας 24 ωρών, οιαδήποτε διακοπή των αλιευτικών δραστηριοτήτων σκάφους της Ένωσης που διαθέτει άδεια αλιείας. Στην εν λόγω κοινοποίηση αναφέρονται οι λόγοι ακινητοποίησης του σκάφους.
 2.3.Πριν από οποιαδήποτε λήψη μέτρων κατά του σκάφους, του πλοιάρχου, του πληρώματος ή του φορτίου, πλην των μέτρων που αποσκοπούν στη διατήρηση των αποδείξεων, η Γκαμπόν συγκαλεί, κατόπιν αιτήματος της Ένωσης, εντός προθεσμίας τριών εργάσιμων ημερών από την κοινοποίηση της διακοπής των δραστηριοτήτων του σκάφους, ενημερωτική συνάντηση για να διευκρινιστούν τα γεγονότα που οδήγησαν στην εν λόγω διακοπή δραστηριοτήτων και να εξετασθούν οι τυχόν συνέπειες. Στην εν λόγω ενημερωτική συνάντηση μπορεί να παρίσταται εκπρόσωπος του κράτους σημαίας του σκάφους.
 3.ΠΟΙΝΕΣ ΓΙΑ ΤΙΣ ΠΑΡΑΒΑΣΕΙΣ – ΔΙΑΔΙΚΑΣΙΑ ΣΥΜΒΙΒΑΣΜΟΥ
 3.1.Η ποινή για την παράβαση καθορίζεται από την Γκαμπόν σύμφωνα με τις διατάξεις της εθνικής νομοθεσίας.
 3.2.Κάθε παράβαση πλην των ποινικών αδικημάτων μπορεί να οδηγήσει στην κίνηση διαδικασίας συμβιβασμού σύμφωνα με το δίκαιο της Γκαμπόν. Στη διαδικασία αυτή συμμετέχουν οι αντιπρόσωποι του πλοιοκτήτη. Η διαδικασία συμβιβασμού ολοκληρώνεται το αργότερο 15 εργάσιμες ημέρες μετά την κοινοποίηση της ακινητοποίησης του σκάφους.
 3.3.Η Γκαμπόν ενημερώνει την Ένωση σχετικά με τη λήξη της διαδικασίας συμβιβασμού εντός 48 ωρών.
 4.ΔΙΚΑΣΤΙΚΗ ΔΙΑΔΙΚΑΣΙΑ – ΤΡΑΠΕΖΙΚΗ ΕΓΓΥΗΣΗ
 4.1.Σε περίπτωση αποτυχίας της διαδικασίας συμβιβασμού, αρμόδια για την εκδίκαση της διαφοράς είναι τα δικαστήρια της Γκαμπόν. Ο πλοιοκτήτης του σκάφους το οποίο έχει διαπράξει παράβαση καταθέτει σε τράπεζα που ορίζεται από την Γκαμπόν τραπεζική εγγύηση της οποίας το ύψος καθορίζεται από την Γκαμπόν και η οποία καλύπτει τις δαπάνες που συνδέονται με την ακινητοποίηση του σκάφους, το εκτιμώμενο πρόστιμο και τυχόν αντισταθμιστική αποζημίωση. Η τραπεζική εγγύηση παραμένει δεσμευμένη έως την ολοκλήρωση της δικαστικής διαδικασίας.
 4.2.Η τραπεζική εγγύηση αποδεσμεύεται και επιστρέφεται στον πλοιοκτήτη μετά την έκδοση της απόφασης:
 α)στο ακέραιο, εάν δεν επιβληθεί κύρωση, με την επιφύλαξη του κόστους ακινητοποίησης του σκάφους·
 β)στο ύψος του υπολοίπου, εφόσον


text:
η ποινή συνεπάγεται πρόστιμο κατώτερο από το ύψος της τραπεζικής εγγύησης.
 4.3.Η Γκαμπόν ενημερώνει την ΕΕ σχετικά με τα αποτελέσματα της δικαστικής διαδικασίας εντός προθεσμίας 8 εργάσιμων ημερών από την έκδοση απόφασης.
 5.ΑΠΟΔΕΣΜΕΥΣΗ ΤΟΥ ΣΚΑΦΟΥΣ ΚΑΙ ΤΟΥ ΠΛΗΡΩΜΑΤΟΣ
 Τόσο το σκάφος όσο και το πλήρωμά του επιτρέπεται να εγκαταλείψουν τον λιμένα μόλις πληρωθεί το πρόστιμο που έχει επιβληθεί στο πλαίσιο της διαδικασίας συμβιβασμού ή μόλις καταβληθεί η τραπεζική εγγύηση σύμφωνα με τη νομοθεσία της Γκαμπόν. Για το σκοπό αυτό, οι αρχές της Γκαμπόν εκδίδουν πράξη αποδέσμευσης η οποία καλύπτει το σκάφος και το πλήρωμά του.
 ΚΕΦΑΛΑΙΟ X
 ΝΑΥΤΟΛΟΓΗΣΗ
 1.Κατά τη διάρκεια της αλιευτικής τους δραστηριότητας στην αλιευτική ζώνη της Γκαμπόν, τα σκάφη γρι-γρι της Ένωσης ναυτολογούν ναυτικούς της Γκαμπόν εντός των ακόλουθων ορίων:
 –για το πρώτο έτος εφαρμογής του παρόντος πρωτοκόλλου, συνολικά έξι ναυτικοί για το σύνολο του στόλου,
 –για το δεύτερο έτος εφαρμογής του παρόντος πρωτοκόλλου, συνολικά οκτώ ναυτικοί,
 –για τα επόμενα έτη συνολικά δέκα ναυτικοί ετησίως.
 2.Για τον σκοπό αυτό, η Γκαμπόν διαβιβάζει στην Ένωση, πριν από την εφαρμογή του παρόντος πρωτοκόλλου και κατόπιν τον Ιανουάριο κάθε έτους, κατάλογο κατάλληλων και ειδικευμένων ναυτικών, ο οποίος επικαιροποιείται ανάλογα με τις ανάγκες, και καταρτίζεται με βάση τα κριτήρια και τους όρους που καθορίζονται στο προσάρτημα 10. Η διαθεσιμότητα ενός τέτοιου καταλόγου αποτελεί προϋπόθεση για την εφαρμογή της παραγράφου 1.
 3.Οι πλοιοκτήτες ή οι εκπρόσωποί τους προσλαμβάνουν ναυτικούς μεταξύ εκείνων που περιλαμβάνονται στον εν λόγω κατάλογο και τους προσφέρουν σύμβαση. Αντίγραφο της σύμβασης παραδίδεται στους υπογράφοντες. Οι συμβάσεις αυτές μπορούν να συνάπτονται μεταξύ πλοιοκτητών και ιδιωτικών υπηρεσιών πρόσληψης και τοποθέτησης για αλιείς που έχουν εγκριθεί από την Γκαμπόν ή από κράτος που έχει κυρώσει τη σύμβαση αριθ. 188 της ΔΟΕ σχετικά με την εργασία στον τομέα της αλιείας.
 4.Η σύμβαση εργασίας των ναυτικών υπογράφεται μεταξύ του πλοιοκτήτη ή του εκπροσώπου του και του ναυτικού. Η σύμβαση αυτή εγγυάται στους ναυτικούς τις παροχές του καθεστώτος κοινωνικής ασφάλισης στο οποίο υπάγονται, συμπεριλαμβανομένης της ασφάλισης θανάτου, ασθενείας και ατυχήματος. Πρέπει να συμμορφώνεται με τους όρους που καθορίζονται στο παράρτημα II της σύμβασης αριθ. 188 της ΔΟΕ σχετικά με την εργασία στον τομέα της αλιείας.
 5.Η Διακήρυξη της Διεθνούς Οργάνωσης Εργασίας (ΔΟΕ) σχετικά με τις θεμελιώδεις αρχές και δικαιώματα στην εργασία εφαρμόζεται αυτοδικαίως στους ναυτικούς που ναυτολογούνται στα σκάφη της ΕΕ. Ισχύει ειδικότερα η ελευθερία του συνεταιρίζεσθαι και η ουσιαστική αναγνώριση του δικαιώματος συλλογικών διαπραγματεύσεων των εργαζομένων, καθώς και η κατάργηση των διακρίσεων σε θέματα απασχόλησης και άσκησης του επαγγέλματος.
 6.Ο μισθός των ναυτικών που ναυτολογούνται βαρύνει τους πλοιοκτήτες. Ο μισθός καθορίζεται πριν από τη ναυτολόγηση, με κοινή συμφωνία μεταξύ των πλοιοκτητών και των ναυτικών ή των αντίστοιχων εκπροσώπων τους. Καταβάλλεται σε τακτική βάση. Ωστόσο, οι όροι αμοιβής των ναυτικών δεν επιτρέπεται να είναι χαμηλότεροι από εκείνους που ισχύουν βάσει της νομοθεσίας της Γκαμπόν και σε καμία περίπτωση από τον ελάχιστο μηνιαίο μισθό για ειδικευμένους ναυτικούς που έχει συσταθεί από την υποεπιτροπή για τους ναυτικούς της μεικτής ναυτιλιακής επιτροπής της ΔΟΕ.
 7.Τα έξοδα μετακίνησης καθώς και επαναπατρισμού των ναυτικών της Γκαμπόν μεταξύ του λιμένα επιβίβασης


text:
ή αποβίβασης και του συνήθους τόπου διαμονής τους βαρύνουν τον πλοιοκτήτη.
 8.Ο πλοιοκτήτης ή ο εκπρόσωπός του κοινοποιεί στην αρμόδια αρχή της Γκαμπόν τα ονοματεπώνυμα των ναυτικών που ναυτολογήθηκαν στο συγκεκριμένο σκάφος, αναφέροντας τα στοιχεία εγγραφής τους στο ναυτολόγιο.
 9.Εάν, για δεόντως αιτιολογημένους εξαιρετικούς λόγους, ο πλοιοκτήτης αδυνατεί να βρει ναυτικό με τα απαιτούμενα προσόντα, απαλλάσσεται από την υποχρέωση αυτή.
 10.Κάθε ναυτικός που προσλαμβάνεται από τα ενωσιακά σκάφη παρουσιάζεται στον πλοίαρχο του εκάστοτε σκάφους την παραμονή της ημέρας που προτείνεται για την επιβίβασή του. Σε αντίθετη περίπτωση, ο πλοιοκτήτης απαλλάσσεται αυτοδικαίως από την υποχρέωσή του να ναυτολογήσει τον εν λόγω ναυτικό.
 11.Εάν τα σκάφη της Ένωσης δεν είναι σε θέση να ναυτολογήσουν τον αριθμό των ναυτικών της Γκαμπόν που προβλέπεται στο σημείο 1, καταβάλλουν κατ’ αποκοπή ποσό 25 EUR ανά ναυτικό που δεν ναυτολογείται για κάθε ημέρα παρουσίας στην αλιευτική ζώνη της Γκαμπόν. Η μεικτή επιτροπή συντάσσει ετήσιο απολογισμό σχετικά με την ναυτολόγηση των ναυτικών της Γκαμπόν. Βάσει του απολογισμού αυτού, οι οφειλόμενες πληρωμές πραγματοποιούνται εντός τριών μηνών από τη Μεικτή Επιτροπή.
 ΚΕΦΑΛΑΙΟ XI
 ΠΑΡΑΤΗΡΗΤΕΣ
 1.ΠΑΡΑΤΗΡΗΣΗ ΑΛΙΕΥΤΙΚΩΝ ΔΡΑΣΤΗΡΙΟΤΗΤΩΝ
 1.1.Τα μέρη αναγνωρίζουν τη σημασία της συμμόρφωσης με τις υποχρεώσεις που απορρέουν από τα ψηφίσματα και τις συστάσεις της ICCAT που αφορούν τους επιστημονικούς παρατηρητές, συμπεριλαμβανομένης της ηλεκτρονικής παρατήρησης, καθώς και από τη σχετική νομοθεσία της Γκαμπόν.
 1.2.Τα θυνναλιευτικά γρι-γρι και τα ενωσιακά σκάφη υποστήριξης στα οποία έχει χορηγηθεί άδεια βάσει του παρόντος πρωτοκόλλου επιβιβάζουν παρατηρητή στο πλαίσιο εθνικού προγράμματος παρατηρητών, όπως ορίζεται στο παρόν κεφάλαιο. Η επιβίβαση επιπρόσθετων παρατηρητών επίσης υπόκειται σε συμφωνία κατά περίπτωση.
 1.3.Οι παρατηρητές διορίζονται από τις αρχές της Γκαμπόν.
 1.4.Σκοπός των παρατηρητών είναι η συλλογή δεδομένων σχετικά με τις αλιευτικές δραστηριότητες του σκάφους, σύμφωνα με τις σχετικές συστάσεις και ψηφίσματα της ICCAT, καθώς και με τις διατάξεις της νομοθεσίας της Γκαμπόν.
 1.5.Η Γκαμπόν και η Ένωση συνεργάζονται με τα άλλα παράκτια κράτη του Ανατολικού Ατλαντικού Ωκεανού, με σκοπό τη στήριξη συντονισμένης περιφερειακής εφαρμογής προγραμμάτων παρατήρησης, στο πλαίσιο της ICCAT.
 1.6.Εάν σε σκάφος που αλιεύει στην αλιευτική ζώνη της Γκαμπόν δεν υπάρχει παρατηρητής της Γκαμπόν, το εν λόγω σκάφος υποχρεούται να αποστείλει την έκθεση του παρατηρητή επί του σκάφους στην Γκαμπόν το αργότερο σαράντα πέντε ημέρες μετά την έξοδο του σκάφους από την αλιευτική ζώνη της Γκαμπόν.
 2.ΟΡΙΣΘΕΝΤΑ ΣΚΑΦΗ ΚΑΙ ΠΑΡΑΤΗΡΗΤΕΣ — ΕΠΙΒΙΒΑΣΗ ΚΑΙ ΑΠΟΒΙΒΑΣΗ ΤΟΥ ΠΑΡΑΤΗΡΗΤΗ
 2.1.Τα σκάφη στα οποία πρόκειται να επιβιβαστούν παρατηρητές της Γκαμπόν ορίζονται κατά την έκδοση των αδειών. Για να μπορέσει η Γκαμπόν να βελτιστοποιήσει τον προγραμματισμό της, οι πλοιοκτήτες κοινοποιούν απευθείας στις αρχές της Γκαμπόν, πριν από τις 5 Δεκεμβρίου ενός έτους, προσωρινό χρονοδιάγραμμα ενδιάμεσων σταθμών για το επόμενο έτος. Για την πρώτη περίοδο εφαρμογής του πρωτοκόλλου, το χρονοδιάγραμμα αυτό ανακοινώνεται κατά την υποβολή της αίτησης για την άδεια.
 2.2.Μετά τον ορισμό των σκαφών, η Γκαμπόν διαβιβάζει στην Ένωση και στους πλοιοκτήτες ή στον εκπρόσωπό τους κατάλογο των σκαφών στα οποία πρόκειται να επιβιβαστούν παρατηρητές της Γκαμπόν. Οι επιχειρήσεις σκαφών που περιλαμβάνονται στον εν λόγω κατάλογο κοινοποιούν αμέσως στην Γκαμπόν κάθε τροποποίηση του προβλεπόμενου ημερολογίου κατάπλων που αποστέλλεται κατά την υποβολή της


text:
αίτησης χορήγησης άδειας.
 2.3.Ένα μήνα πριν από την προβλεπόμενη ημερομηνία επιβίβασης, η επιχείρηση του σκάφους επιβεβαιώνει τη διαθεσιμότητα του σκάφους και τον προβλεπόμενο λιμένα επιβίβασης. Με τη σειρά της, η Γκαμπόν κοινοποιεί τα ονόματα και τα στοιχεία επικοινωνίας του ορισθέντος παρατηρητή. Η επιχείρηση του σκάφους οργανώνεται για να εξασφαλίσει ότι όλες οι αναγκαίες ρυθμίσεις για την επιβίβαση πραγματοποιούνται με τον βέλτιστο τρόπο.
 2.4.Ένα ορισθέν σκάφος απαλλάσσεται από την υποχρέωση επιβίβασης του παρατηρητή της Γκαμπόν στις ακόλουθες περιπτώσεις:
 α)τα ονόματα και τα στοιχεία επικοινωνίας του διορισμένου παρατηρητή δεν κοινοποιούνται τουλάχιστον δύο εβδομάδες πριν από την προβλεπόμενη ημερομηνία επιβίβασης, ή
 β)κατά την ίδια περίοδο επιβαίνει επί του σκάφους παρατηρητής διαπιστευμένος από επιστημονικό φορέα της σημαίας του σκάφους ή παρατηρητής που έχει διοριστεί στο πλαίσιο περιφερειακού προγράμματος. Στην περίπτωση αυτή, ο πλοιοκτήτης ενημερώνει σχετικά την Γκαμπόν και επιβιβάζει τον παρατηρητή της Γκαμπόν σε άλλο σκάφος.
 2.5.Κάθε αδυναμία επιβίβασης του παρατηρητή που έχει οριστεί από την Γκαμπόν αναφέρεται εντός επτά ημερών από την κοινοποίηση εκ μέρους της Γκαμπόν των ονομάτων και των στοιχείων επικοινωνίας του ορισθέντος παρατηρητή.
 2.6.Οι διατυπώσεις επιβίβασης διευθετούνται μεταξύ της Γκαμπόν και του πλοιοκτήτη του εν λόγω σκάφους.
 2.7.Ένας παρατηρητής μπορεί να πραγματοποιεί μόνο δύο διαδοχικές μετακινήσεις με το ίδιο σκάφος.
 2.8.Αν ο παρατηρητής δεν παρουσιαστεί για την επιβίβασή του εντός 12 ωρών από την προβλεπόμενη ημερομηνία και ώρα, ο πλοίαρχος απαλλάσσεται αυτόματα από την υποχρέωσή του να επιβιβάσει τον εν λόγω παρατηρητή. Είναι συνεπώς ελεύθερος να εγκαταλείψει τον λιμένα και να ξεκινήσει τις αλιευτικές του δραστηριότητες.
 3.ΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΩΝ ΠΛΟΙΟΚΤΗΤΩΝ
 3.1.Κάθε πλοιοκτήτης θυνναλιευτικού γρι-γρι ή σκάφους υποστήριξης καταβάλλει, κατά την προκαταβολή των εθνικών κατ’ αποκοπή τελών, κατ’ αποκοπή ποσό 2 500 EUR ανά σκάφος για την κάλυψη της συμμετοχής του στις υπόλοιπες δαπάνες που βαρύνουν την Γκαμπόν για τους παρατηρητές επί των σκαφών του.
 3.2.Τα έξοδα μετακίνησης του παρατηρητή μεταξύ του λιμένα επιβίβασης ή αποβίβασης και του συνήθους τόπου διαμονής του βαρύνουν τον πλοιοκτήτη.
 4.ΟΡΟΙ ΕΠΙΒΙΒΑΣΗΣ
 4.1.Οι όροι επιβίβασης του παρατηρητή ορίζονται κοινή συναινέσει από τον πλοιοκτήτη ή τον εκπρόσωπό του και τις αρχές της Γκαμπόν.
 4.2.Ο παρατηρητής αντιμετωπίζεται στο σκάφος ως αξιωματικός. Ωστόσο, για την ενδιαίτηση του παρατηρητή στο σκάφος λαμβάνεται υπόψη η τεχνική δομή του σκάφους.
 4.3.Οι δαπάνες για την ενδιαίτηση και τη σίτιση στο σκάφος βαρύνουν τον πλοιοκτήτη.
 4.4.Ο πλοίαρχος λαμβάνει όλα τα κατάλληλα μέτρα για να εξασφαλίσει τη σωματική ασφάλεια και τη γενική ευεξία του παρατηρητή.
 4.5.Στον παρατηρητή παρέχονται όλες οι διευκολύνσεις που είναι απαραίτητες για την άσκηση των καθηκόντων του. Ο παρατηρητής έχει πρόσβαση στα μέσα επικοινωνίας του σκάφους, στα έγγραφα που συνδέονται με τις αλιευτικές δραστηριότητες, ιδίως στο ημερολόγιο αλιείας και στο βιβλίο ναυσιπλοΐας, καθώς και στους χώρους του σκάφους που έχουν άμεση σχέση με την εκτέλεση των καθηκόντων του.
 5.ΥΠΟΧΡΕΩΣΕΙΣ ΤΟΥ ΠΑΡΑΤΗΡΗΤΗ
 Καθ̓ όλη τη διάρκεια της παρουσίας του στο σκάφος, ο παρατηρητής:
 α)λαμβάνει όλα τα ενδεδειγμένα μέτρα ώστε να μη διακόψει ούτε να εμποδίσει αλιευτικές δραστηριότητες·
 β)σέβεται τα αγαθά και τον εξοπλισμό του σκάφους·
 γ)τηρεί τον εμπιστευτικό χαρακτήρα κάθε εγγράφου που ανήκει στο σκάφος.
 6.ΚΑΘΗΚΟΝΤΑ ΤΟΥ ΠΑΡΑΤΗΡΗΤΗ
 Ο παρατηρητής εκτελεί τα ακόλουθα


text:
καθήκοντα:
 –συλλέγει κάθε πληροφορία που χαρακτηρίζει την αλιευτική δραστηριότητα του σκάφους, ιδίως όσον αφορά:
 α)τα χρησιμοποιούμενα αλιευτικά εργαλεία·
 β)το στίγμα του σκάφους κατά τη διάρκεια της αλιευτικής του δραστηριότητας·
 γ)τις ποσότητες και τον αριθμό των αλιευμάτων για κάθε είδος, συμπεριλαμβανομένων των παρεμπιπτόντων και των παρεμπιπτόντων αλιευμάτων·
 δ)τον εκτιμώμενο αριθμό των αλιευμάτων που διατηρούνται επί του σκάφους και των απορρίψεων·
 –προβαίνει σε βιολογική δειγματοληψία που προβλέπεται στο πλαίσιο εφαρμοστέων επιστημονικών προγραμμάτων.
 7.ΕΚΘΕΣΗ ΤΟΥ ΠΑΡΑΤΗΡΗΤΗ
 7.1.Πριν από την αναχώρησή του από το σκάφος, ο παρατηρητής καταρτίζει έκθεση με τις παρατηρήσεις του και την υποβάλλει στον πλοίαρχο του σκάφους. Ο πλοίαρχος του σκάφους έχει το δικαίωμα να διατυπώσει σχόλια για την έκθεση του παρατηρητή. Τα σχόλια αυτά πρέπει να διακρίνονται σαφώς από την υπόλοιπη έκθεση. Η έκθεση υπογράφεται από τον παρατηρητή και από τον πλοίαρχο, στον οποίο επιδίδεται αντίγραφο.
 7.2.Ο παρατηρητής υποβάλλει την έκθεσή του στις αρχές της Γκαμπόν εντός οκτώ εργάσιμων ημερών από την αποβίβασή του.
 7.3.Οι εν λόγω αρχές διαβιβάζουν στην Ένωση τα στοιχεία των παρατηρήσεων που συγκεντρώνονται σε ετήσια βάση. Κατόπιν αιτήματος της Ένωσης, η Γκαμπόν παρέχει αντίγραφο των επιμέρους εκθέσεων των παρατηρητών.
 ΠΡΟΣΑΡΤΗΜΑΤΑ
 1.Προσάρτημα 1 - Συντεταγμένες ζώνης αλιείας - Ζώνες στις οποίες απαγορεύεται η αλιεία
 2.Προσάρτημα 2 - Τεχνικά δελτία δεδομένων «Όροι πρόσβασης για τα σκάφη της Ένωσης: τέλη, είδη στόχοι, τεχνικά μέτρα»
 3.Προσάρτημα 3 - Στοιχεία επικοινωνίας αρμόδιων αρχών
 4.Προσάρτημα 4 - Έντυπο αίτησης για άδεια αλιείας ή έντυπο αίτησης χορήγησης άδειας σκάφους υποστήριξης
 5.Προσάρτημα 5 - Ημερολόγιο δραστηριοτήτων ΔΣΙ (υπόδειγμα ICCAT)
 6.Προσάρτημα 6 - Μορφότυπος δήλωσης αλιευμάτων
 7.Προσάρτημα 7 - Χρήση του προτύπου UN/ FLUX (ERS)
 8.Προσάρτημα 8 - Μορφότυπος δήλωσης εισόδου και εξόδου
 9.Προσάρτημα 9 - Μορφότυπος διαβίβασης στοιχείων μέσω VMS
 10.Προσάρτημα 10 - Απαιτούμενα προσόντα για τη ναυτολόγηση ναυτικών της Γκαμπόν σε ενωσιακά αλιευτικά σκάφη γρι-γρι
 Προσάρτημα 1 - Συντεταγμένες ζώνης αλιείας - Ζώνες στις οποίες απαγορεύεται η αλιεία
 Γεωγραφικό πλάτος
 Γεωγραφικό μήκος
 0,69
 9,164
 0,373
 9,124
 0,27
 9,075
 - 0,137
 8,813
 - 0,659
 8,48
 - 1,163
 8,451
 - 1,637
 8,639
 - 1,976
 8,859
 - 2,565
 8,957
 - 3,237
 9,633
 - 4,281
 10,88
 - 4,734
 10,535
 - 5,031
 10,22
 - 5,68
 9,541
 - 6,358
 8,849
 - 6,004
 8,499
 - 5,896
 8,411
 - 5,225
 7,74
 - 4,813
 7,328
 - 4,781
 7,306
 - 4,49
 7,044
 - 4,089
 7,142
 - 3,682
 7,231
 - 3,273
 7,29
 - 2,31
 7,386
 - 2,073
 7,372
 - 1,623
 7,313
 - 1,485
 7,284
 - 0,884
 7,481
 - 0,432
 7,636
 - 0,298
 7,697
 - 0,006
 7,848
 0,564
 8,195
 0,616
 8,202
 0,69
 9,164
 Απαγορεύονται οι αλιευτικές δραστηριότητες στο θαλάσσιο απόθεμα Mandji-Etimboué. Οι συντεταγμένες της ζώνης αυτής είναι οι εξής:
 –το σημείο A βρίσκεται σε γεωγραφικό πλάτος 0°38,87898'S επί της ακτής στη γραμμή της ψηλής στάθμης της θάλασσας και συνδέεται με σημείο B κατά μήκος της ακτής·
 –το σημείο B βρίσκεται σε γεωγραφικό πλάτος 0°54,11430'S επί της ακτής στη γραμμή υψηλής στάθμης και συνδέεται με σημείο C σε ευθεία γραμμή·
 –το σημείο C βρίσκεται σε 0°55,27332'S· 8047,54736'E, και συνδέεται με σημείο D σε ευθεία γραμμή·
 –το σημείο D βρίσκεται σε 1°0,84144'S· 8049,04160Έ, και συνδέεται με σημείο


text:
E σε ευθεία γραμμή·
 –το σημείο E βρίσκεται σε 1°5,49840'S· 8°52,58766'E, και συνδέεται με σημείο F σε ευθεία γραμμή·
 –το σημείο F βρίσκεται σε γεωγραφικό πλάτος 1°4,42626'S επί της ακτής στη γραμμή υψηλής στάθμης και συνδέεται με σημείο G κατά μήκος της ακτής·
 –το σημείο G βρίσκεται σε γεωγραφικό πλάτος 1°10,51230'S επί της ακτής στη γραμμή υψηλής στάθμης και συνδέεται με σημείο H σε ευθεία γραμμή·
 –το σημείο Η βρίσκεται σε 1°11,43552'S· 8056,54856'E, και συνδέεται με σημείο I σε ευθεία γραμμή·
 –το σημείο I βρίσκεται σε 1°16,87074'S· 8057,65568'E, και συνδέεται με σημείο J σε ευθεία γραμμή·
 –το σημείο J βρίσκεται σε 1°22,94274'S· 900,24588'E, και συνδέεται με σημείο K σε ευθεία γραμμή·
 –το σημείο K βρίσκεται σε γεωγραφικό πλάτος 1°21,95556'S επί της ακτής στη γραμμή υψηλής στάθμης και συνδέεται με σημείο L κατά μήκος της ακτής·
 –το σημείο L βρίσκεται σε γεωγραφικό πλάτος 1°35,90000'S επί της ακτής στη γραμμή υψηλής στάθμης και συνδέεται με σημείο M σε ευθεία γραμμή·
 –το σημείο M βρίσκεται σε 1°35,90000'S· 8038,05000'E, και συνδέεται με σημείο N σε ευθεία γραμμή·
 –το σημείο N βρίσκεται σε 1°9,36670'S· 8028,60000'E, και συνδέεται με σημείο O σε ευθεία γραμμή·
 –το σημείο O βρίσκεται σε 0°46,66666'S· 8°38,43333'E, και συνδέεται με σημείο P σε ευθεία γραμμή·
 –το σημείο P βρίσκεται σε 0°38,73642'S· 8°41,17032'E, και συνδέεται με το σημείο A σε ευθεία γραμμή.
 Προσάρτημα 2 - Τεχνικά δελτία δεδομένων «Όροι πρόσβασης για τα σκάφη της Ένωσης»: τέλη, είδη στόχοι, τεχνικά μέτρα.
 Τεχνικό δελτίο αριθ. 1 – Αλιεία τόνου (γρι-γρι, σκάφη υποστήριξης, αλιευτικά με καλάμι)
 Τύπος σκάφους
 Γρι-γρι με εγκαταστάσεις κατάψυξης
 Αριθμός επιτρεπόμενων σκαφών
 27
 Επιτρεπόμενα αλιευτικά εργαλεία και επιτρεπόμενο μέγεθος ματιών
 - Αλιευτικό εργαλείο: Γρι-γρι.
 Τέλη
 - 75 EUR για την πρώτη περίοδο του πρωτοκόλλου·
 - 80 EUR έως τη λήξη του πρωτοκόλλου.
 Το ποσό του τέλους που ισχύει για τις επιχειρήσεις τροποποιείται την 1η Ιανουαρίου 2022.
 Κατ’ αποκοπή προκαταβολή και καλυπτόμενο βάρος αλιευμάτων
 Κατ’ αποκοπή προκαταβολή.
 33 750 EUR για την πρώτη περίοδο του πρωτοκόλλου·
 36 000 EUR έως τη λήξη του πρωτοκόλλου.
 Καλυπτόμενο βάρος αλιευμάτων: 450 τόνοι ανά σκάφος.
 Η άδεια εκδίδεται για την περίοδο από 1η Ιανουαρίου έως 31η Δεκεμβρίου και το ετήσιο ποσό οφείλεται ανεξάρτητα από την πραγματική αλιευτική περίοδο.
 Παρατηρητές
 Τέλος: 2 500 EUR ανά σκάφος για τη διάρκεια ισχύος της άδειας, τα οποία καταβάλλονται κατά την υποβολή της ετήσιας αίτησης για άδεια
 Είδη στόχοι
 Θυννοειδή και άλλα άκρως μεταναστευτικά είδη: είδη που περιλαμβάνονται στο παράρτημα I της Σύμβασης των Ηνωμένων Εθνών για το Δίκαιο της Θάλασσας, εκτός από τα είδη των οποίων η αλίευση απαγορεύεται από τη Διεθνή Επιτροπή για τη Διατήρηση των Θυννοειδών του Ατλαντικού (ICCAT) ή από τη νομοθεσία της Γκαμπόν.
 Τύπος σκάφους
 Σκάφη υποστήριξης
 Αριθμός επιτρεπόμενων σκαφών
 4 κατ’ ανώτατο όριο (βλέπε διατάξεις του κεφαλαίου I παράγραφος 3)
 Ζώνη δραστηριότητας
 Αλιευτική ζώνη, εκτός ειδικής ανάγκης (βλ. κεφάλαιο III Μέτρα σχετικά με τις ΔΣΙ)
 Τέλη
 7 500 EUR ανά σκάφος ετησίως.
 Παρατηρητές
 Τέλος: 2 500 EUR ανά σκάφος για τη διάρκεια ισχύος της άδειας, τα οποία καταβάλλονται κατά την υποβολή της ετήσιας αίτησης
 Ειδικές υποχρεώσεις
 Σύμφωνα


text:
με τις συστάσεις της ICCAT
 Υποβολή του ημερολογίου δραστηριοτήτων ΔΣΙ.
 Τύπος σκάφους
 Θυνναλιευτικά με καλάμι
 Αριθμός επιτρεπόμενων σκαφών
 6
 Επιτρεπόμενα αλιευτικά εργαλεία και επιτρεπόμενο μέγεθος ματιών
 - Αλιευτικό εργαλείο: Καλάμι
 - Μέγεθος ματιών: προς καθορισμό για την αλίευση δολωμάτων (καθώς και ποσότητες που επιτρέπεται να αλιευθούν, ζώνες και μέθοδοι δειγματοληψίας)
 Τέλη
 - 75 EUR για την πρώτη περίοδο του πρωτοκόλλου·
 - 80 EUR έως τη λήξη του πρωτοκόλλου·
 Το ποσό του τέλους που ισχύει για τις επιχειρήσεις τροποποιείται την 1η Ιανουαρίου 2022.
 Κατ’ αποκοπή προκαταβολή και καλυπτόμενο βάρος αλιευμάτων
 Κατ’ αποκοπή προκαταβολή
 2 400 EUR για την πρώτη περίοδο του πρωτοκόλλου·
 2 560 EUR έως τη λήξη του πρωτοκόλλου.
 Καλυπτόμενο βάρος αλιευμάτων: 32 τόνοι ανά σκάφος.
 Η άδεια εκδίδεται για την περίοδο από την 1η Ιανουαρίου έως την 31η Δεκεμβρίου και το ετήσιο ποσό οφείλεται ανεξάρτητα από την πραγματική αλιευτική περίοδο.
 Είδη στόχοι
 Θυννοειδή και άλλα άκρως μεταναστευτικά είδη: είδη που περιλαμβάνονται στο παράρτημα I της Σύμβασης των Ηνωμένων Εθνών για το Δίκαιο της Θάλασσας, εκτός από τα είδη των οποίων η αλίευση απαγορεύεται από τη Διεθνή Επιτροπή για τη Διατήρηση των Θυννοειδών του Ατλαντικού (ICCAT) ή από τη νομοθεσία της Γκαμπόν.
 Ειδικές υποχρεώσεις
 Σύμφωνα με τις συστάσεις της ICCAT
 Τεχνικό δελτίο αριθ. 2 – Αλιεία καρκινοειδών βυθού
 Τύπος σκάφους
 Μηχανότρατα με εγκαταστάσεις κατάψυξης
 Αλιευτική ζώνη
 Πέραν των 12 ναυτικών μιλίων από τις γραμμές βάσης και εντός της ζώνης που ορίζεται στο προσάρτημα 1.
 Αριθμός επιτρεπόμενων σκαφών
 4
 Επιτρεπόμενα εργαλεία, επιτρεπόμενο μέγεθος ματιών και επιτρεπόμενες διατάξεις
 Τράτα κλασικού τύπου με πόρτες· είναι δυνατόν να επιτραπούν άλλα εργαλεία επιλογής.
 Ελάχιστες επιτρεπόμενες διαστάσεις των ματιών των διχτυών: 50 mm
 Επιτρέπεται η χρήση προωστών
 Απαγορεύεται η χρήση, για όλους τους τύπους αλιευτικών εργαλείων, οποιουδήποτε μέσου ή διάταξης που μπορεί να φράξει τα ανοίγματα των ματιών των διχτυών, που έχει ως αποτέλεσμα τη μείωση της επιλεκτικής δράσης. Ωστόσο, για να αποφεύγονται φθορές ή σκισίματα, επιτρέπεται να τοποθετούνται αποκλειστικά στο κάτω μέρος του σάκου της τράτας προστατευτικά φύλλα από δίχτυ ή άλλο υλικό. Τα φύλλα αυτά τοποθετούνται αποκλειστικά στις εμπρόσθιες ή πλευρικές ακμές του σάκου της τράτας.
 Για το οπίσθιο τμήμα της τράτας, επιτρέπεται η χρήση διατάξεων προστασίας, υπό την προϋπόθεση ότι συνίστανται από ένα ενιαίο τεμάχιο διχτυού από το ίδιο υλικό με τον σάκο της τράτας, του οποίου τα τεντωμένα μάτια έχουν μέγεθος τουλάχιστον 300 mm.
 Η επένδυση του νήματος, απλού ή συστραμμένου, που αποτελεί τον σάκο της τράτας απαγορεύεται.
 Είδη στόχοι
 Μαλακόστρακα βυθού (τα είδη πρέπει να προσδιορίζονται σύμφωνα με τα αποτελέσματα της εξερευνητικής αλιείας).
 Επιτρεπόμενα παρεμπίπτοντα αλιεύματα
 Κεφαλόποδα κατ’ ανώτατο όριο 15 % και ιχθείς κατ’ ανώτατο όριο 70 % επί του συνόλου των αλιευμάτων που αλιεύθηκαν στην αλιευτική ζώνη της Γκαμπόν στο τέλος αλιευτικής εξόρμησης.
 Για κάθε υπέρβαση των επιτρεπόμενων ποσοστών παρεμπιπτόντων αλιευμάτων επιβάλλονται κυρώσεις σύμφωνα με την εθνική νομοθεσία.
 Απαγορευμένα είδη
 Οι μηχανότρατες συμμορφώνονται με τις διατάξεις του διατάγματος αριθ. 12 της 8ης Οκτωβρίου 2019 για την ταξινόμηση των υδρόβιων ειδών και του διατάγματος αριθ. 014 για τη ρύθμιση της βιώσιμης αλιείας καρχαριών και σελαχιών στη Δημοκρατία της Γκαμπόν.
 Επιτρεπόμενο


text:
βάρος αλιευμάτων (συνολικά επιτρεπόμενα αλιεύματα, TAC)
 0 t
 Τέλος EUR/τόνο για τα μαλακόστρακα, τα κεφαλόποδα και τα βενθοπελαγικά ψάρια
 Θα αποφασιστεί στο πλαίσιο μεικτής επιτροπής.
 Προσάρτημα 3 – Στοιχεία επικοινωνίας αρμόδιων αρχών
 I.
 Δημοκρατία της Γκαμπόν:
 1.ΔΙΕΥΘΥΝΣΗ ΑΛΙΕΙΑΣ ΚΑΙ ΥΔΑΤΟΚΑΛΛΙΕΡΓΕΙΑΣ — ΓΔΠΑ
 Ηλεκτρονικό ταχυδρομείο: dgpechegabon@netcourrier.com
 Αριθμός τηλεφώνου: +241 011-74-89-92
 Αριθμός φαξ: +241 011-76-46-02
 2.ΚΕΝΤΡΟ ΠΑΡΑΚΟΛΟΥΘΗΣΗΣ ΑΛΙΕΙΑΣ CSP-GABON
 Ηλεκτρονικό ταχυδρομείο: csp.gabonpeche@gmail.com
 Τηλ./Φαξ: +241 011-76-98-47
 Στοιχεία επικοινωνίας του σταθμού ασυρμάτου:
 Χαρακτηριστικό κλήσεως ασυρμάτου:
 Ζώνες συχνοτήτων
 Συχνότητα εκπομπής του σκάφους
 Συχνότητα λήψης του σκάφους
 8
 8 285 kHz
 8 809 kHz
 12
 12 245 kHz
 13 092 kHz
 16
 16 393 kHz
 17 275 kHz
 Διευθύνσεις ηλεκτρονικού ταχυδρομείου των σημείων επαφής για τη διαβίβαση δεδομένων VMS/ERS:
 Ηλεκτρονικό ταχυδρομείο: csp.gabonpeche@gmail.com
 Τηλ./Φαξ: +241 011-76-98-47
 3.ΕΘΝΙΚΟ ΚΕΝΤΡΟ ΕΠΙΣΤΗΜΟΝΙΚΗΣ ΚΑΙ ΤΕΧΝΟΛΟΓΙΚΗΣ ΕΡΕΥΝΑΣ (CENAREST)
 Ηλεκτρονικό ταχυδρομείο: secretariat@iraf-gabon.org
 Τηλ./Φαξ: +241 011-73-25-65- +241 011-73-08-59
 II.
 Ευρωπαϊκή Ένωση:
 Commission européenne — Γενική Διεύθυνση Θαλάσσιας Πολιτικής και Αλιείας (ΓΔ MARE)
 Rue Joseph II, 99, 1049 Βρυξέλλες: MARE-B3@ec.europa.eu
 Αιτήσεις για άδειες, δελτία επιθεώρησης, κοινοποιήσεις εκθέσεων παραβάσεων:
 MARE-LICENCES@ec.europa.eu
 Παρακολούθηση αλιευμάτων: MARE-CATCHES@ec.europa.eu
 Σύνδεση ERS VMS μέσω FLUX: fish-fidesinfo@ec.europa.eu
 Προσάρτημα 4 - Έντυπο αίτησης
 ΑΛΙΕΥΤΙΚΗ ΣΥΜΦΩΝΙΑ ΓΚΑΜΠΟΝ - ΕΥΡΩΠΑΪΚΗΣ ΕΝΩΣΗΣ - ΑΙΤΗΣΗ ΧΟΡΗΓΗΣΗΣ ΑΔΕΙΑΣ ΑΛΙΕΙΑΣ Ή ΑΔΕΙΑΣ ΣΚΑΦΟΥΣ ΥΠΟΣΤΗΡΙΞΗΣ
 Αίτηση:
 ◻ νέα αίτηση
 ◻ ανανέωση
 Κατηγορία αλιείας:
 ◻ αλιεία τόνου με γρι-γρι
 ◻ πειραματική αλιεία
 Τύπος σκάφους:
 ◻γρι-γρι
 ◻ σκάφος υποστήριξης
 ◻ άλλο: ..............................
 Διάρκεια της άδειας: (ΗΗΜΜΕΕΕΕ) — (ΗΗΜΜΕΕΕΕ)
 Ι- ΑΙΤΩΝ
 1.
 Όνομα πλοιοκτήτη: ......................................................................................................
 2.
 Όνομα της ένωσης ή του αντιπροσώπου του πλοιοκτήτη: ................................................
 3.
 Διεύθυνση της ένωσης ή του αντιπροσώπου του πλοιοκτήτη: ....................................
 ................................................................................................................................................................................................................................................
 4.
 Τηλέφωνο:.................................... 5.
 Ηλεκτρονικό ταχυδρομείο: ....................................
 6
 Όνομα του πλοιάρχου: ............................................ 7.
 Ιθαγένεια: .............................
 II-ΣΚΑΦΟΣ, ΣΤΟΙΧΕΙΑ ΤΑΥΤΟΠΟΙΗΣΗΣ ΚΑΙ ΕΠΙΚΟΙΝΩΝΙΑΣ
 1.
 Όνομα του σκάφους: ....................................................................................................
 2.
 Χώρα σημαίας: .......................................................................................
 3.
 Εξωτερικός αριθμός νηολόγησης: ..............................................................................
 4.
 Λιμένας νηολόγησης: ............................ 5.
 MMSI: .............................
 6.
 Αριθμός IMO:........................... 7.
 Ημερομηνία υπαγωγής του σκάφους στην παρούσα σημαία: ................
 8.
 Προηγούμενη σημαία (εφόσον υπάρχει):.......................................... .........
 9.
 Έτος και τόπος ναυπήγησης: ...................10.
 Διακριτικό κλήσης ασυρμάτου (IRCS).......................
 11.
 Αριθμός δορυφορικού τηλεφώνου (εφόσον υπάρχει).........................................
 12.
 Ηλεκτρονικό ταχυδρομείο επί του σκάφους (εφόσον υπάρχει): .....................................................
 13.
 Πομπός VMS: Κωδικός αναγνώρισης: ......................................................
 III- ΤΕΧΝΙΚΑ ΧΑΡΑΚΤΗΡΙΣΤΙΚΑ ΤΟΥ ΣΚΑΦΟΥΣ ΚΑΙ ΕΞΟΠΛΙΣΜΟΣ
 1.
 Ολικό μήκος: ..................................................
 Πλάτος: .....................................
 2.
 Ολική χωρητικότητα (σε GT): ............................
 Καθαρή χωρητικότητα: ..........
 3.
 Ισχύς της κύριας μηχανής σε KW: ...................Κατασκευαστής: ..................... Τύπος:...........
 4.
 Αλιευτικά εργαλεία: ......................................................................................................
 6.
 Αλιευτικές ζώνες: ............................................
 7.
 Στοχευόμενα είδη.......................................
 8.
 Συνολικός αριθμός μελών πληρώματος: ...............................................................................
 9.
 Μέθοδος συντήρησης αλιευμάτων στο σκάφος: Νωπά ◻
 Ψύξη ◻
 Μεικτή συντήρηση ◻
 Κατάψυξη ◻
 10.
 Ημερήσια ικανότητα κατάψυξης ανά 24ωρο (σε τόνους): .........................................................
 11.
 Χωρητικότητα αμπαριών: ..........................................12.
 Αριθμός: .............................................
 13.
 Υλικό σκάφους:
 Χάλυβας ◻
 Ξύλο ◻
 Πολυεστέρας ◻
 Άλλο ◻
 14.
 Σχετικό σκάφος υποστήριξης /κατάλογος υποστηριζόμενων σκαφών (για τα σκάφη υποστήριξης):
 (Τόπος).............................................................., (ημερομηνία) .............................
 Υπογραφή του αιτούντος ...................................................................
 Σφραγίδα................................................................
 Οι περιοχές με γκρι σκίαση δεν συμπληρώνονται για τα σκάφη υποστήριξης.
 Προσάρτημα 5 — Ημερολόγιο δραστηριοτήτων ΔΣΙ
 Σήμανση ΔΣΙ
 Αριθ. σημαντήρα
 Είδος ΔΣΙ
 Είδος επίσκεψης
 Ημερομηνία
 Ώρα
 Θέση
 Εκτιμώμενα αλιεύματα
 Παρεμπίπτοντα αλιεύματα
 Παρατηρήσεις
 Γεωγραφικό πλάτος
 Γεωγραφικό μήκος
 SKJ
 YFT
 BET
 Ομάδα ταξινόμησης
 Εκτιμώμενα αλιεύματα
 Μονάδα
 Δείγμα που απελευθερώνεται ζωντανό
 (1)
 (2)


text:
(3)
 (4)
 (5)
 (6)
 (7)
 (7)
 (8)
 (8)
 (8)
 (9)
 (10)
 (11)
 (12)
 (13)
 (1)Αν η σήμανση ΔΣΙ και ο αριθμός αναγνώρισης του σχετικού ραδιοφάρου/σημαντήρα λείπουν ή είναι δυσανάγνωστοι, αυτό αναφέρεται στο παρόν τμήμα. Ωστόσο, αν η σήμανση ΔΣΙ και ο αριθμός αναγνώρισης του σχετικού ραδιοφάρου/σημαντήρα λείπουν ή είναι δυσανάγνωστοι, η ΔΣΙ δεν θα πρέπει να αναπτύσσεται.
 (2)Αν η σήμανση ΔΣΙ και ο αριθμός αναγνώρισης του σχετικού ραδιοφάρου/σημαντήρα λείπουν ή είναι δυσανάγνωστοι, αυτό αναφέρεται στο παρόν τμήμα. Ωστόσο, αν η σήμανση ΔΣΙ και ο αριθμός αναγνώρισης του σχετικού ραδιοφάρου/σημαντήρα λείπουν ή είναι δυσανάγνωστοι, η ΔΣΙ δεν θα πρέπει να αναπτύσσεται.
 (3)Αγκυροβολημένη ΔΣΙ, παρασυρόμενη φυσική ΔΣΙ ή παρασυρόμενη τεχνητή ΔΣΙ.
 (4)δηλ. ανάπτυξη, ανύψωση, ενίσχυση/ενοποίηση, ανάσυρση/ανάκτηση, αλλαγή του ραδιοφάρου, απώλεια και αναφορά του κατά πόσον η επίσκεψη ακολουθήθηκε από δραστηριότητα.
 (5)ηη/μμ/εε
 (6)ωω:λλ
 (7)°N/S/mm/ss ή °E/W/mm/ss
 (8)Εκτιμώμενα αλιεύματα εκφρασμένα σε μετρικούς τόνους.
 (9)Χρησιμοποιείται μία γραμμή ανά ομάδα ταξινόμησης.
 (10)Εκτιμώμενα αλιεύματα εκφρασμένα σε βάρος ή αριθμό.
 (11)Χρησιμοποιούμενη μονάδα.
 (12)Εκφρασμένο σε αριθμό δειγμάτων.
 Αν η σήμανση ΔΣΙ ή ο αριθμός αναγνώρισης του σχετικού ραδιοφάρου δεν είναι διαθέσιμος, αναφέρονται στο παρόν τμήμα όλες οι διαθέσιμες πληροφορίες που θα μπορούσαν να βοηθήσουν στην περιγραφή της ΔΣΙ και στην ταυτοποίηση του κατόχου της ΔΣΙ.
 Προσάρτημα 6 - Μορφότυπος δήλωσης αλιευμάτων
 DÉPART / SALIDA / DEPARTURE
 ARRIVÉE / LLEGADA / ARRIVAL
 NAVIRE / BARCO / VESSEL
 PATRON / PATRON / MASTER
 FEUILLE/HOJA/SHEET N°
 PORT / PUERTO / PORT DATE / FECHA / DATE
 HEURE / HORA / HOUR
 PORT / PUERTO / PORT DATE / FECHA / DATE
 HEURE / HORA / HOUR
 NOM / NOMBRE / NAME
 INDICATIF / INDICATIVO / CALLSIGN
 PAVILLON / BANDERA / FLAG
 DATE FECHA DATE
 POSITION / POSICION / POSITION
 CALÉE / LANCE / SET
 CAPTURE ESTIMÉE / ESTIMACION DE LA CAPTURA / ESTIMATED CATCH
 ASSOCIATION ASSOCIACIÓN ASSOCIATION
 COMMENTAIRES OBSERVACIONES COMMENTS
 T° Mer / Mar / Sea
 COURANT / CORRIENTE / CURRENT
 Latitude [DD MM.MM]
 Longitude [DD MM.MM]
 No Calée / No Lance / No Set
 Portant / Positivo / Successful
 Nul / Nulo / Nil
 Heure / Hora / Time UTC
 N° Cuve / Cuba / Well
 ALBACORE RABIL YELLOWFIN [YFT]
 LISTAO LISTADO SKIPJACK [SKJ]
 PATUDO BIGEYE [BET]
 GERMON ATÚN BLANCO ALBACORE [ALB]
 AUTRE ESPÈCE
 préciser le/les nom(s)
 OTRA ESPECIE
 dar el/los nombre(s)
 OTHER SPECIES
 give name(s)
 REJETS
 préciser le/les nom(s)
 DESCARTES
 dar el/los nombre(s)
 DISCARDS
 give name(s)
 Banc libre/Banco libre/Free school
 Epave / Objeto / Log
 N (naturelle/natural), A (artificielle/artificial)
 Bateau d'assistance Barco de apoyo / Supply vessel
 Balise / Baliza / Beacon
 Requin Baleine Tiburon Ballena / Shark Wale
 Baleine / Ballena / Whale
 Problèmes divers, type d'épave, prise accessoire, taille du banc, autres associations, ...
 Problemas varios, tipo de objeto, captura accesoria, talla del banco, otras asociaciones, ...
 Miscellaneous problems, log type), by catch, school size, other associations, ...
 Direction / Dirección / Direction
 Vitesse / Velocidad / Speed Nœuds / Nudos / Knots
 Taille Talla Size
 Capture Captura Catch
 Taille Talla Size
 Capture Captura Catch
 Taille Talla Size
 Capture Captura Catch
 Taille Talla Size
 Capture Captura Catch
 Nom


text:
Nombre Name [FAO]
 Taille Talla Size
 Capture Captura Catch
 Nom Nombre Name [FAO]
 Taille Talla Size
 Capture Captura
 Catch
 TM
 Number
 Une calée par ligne / Uno lance cada línea / One set by line
 Προσάρτημα 7 - Χρήση του προτύπου UN/FLUX και του δικτύου FLUX της ΕΕ
 1.Το πρότυπο UN/FLUX (United Nations Fisheries Language for Universal eXchange) και το δίκτυο ανταλλαγής FLUX της ΕΕ χρησιμοποιούνται για την ανταλλαγή στιγμάτων των σκαφών, του ηλεκτρονικού ημερολογίου αλιείας και των δεδομένων των αδειών αλιείας.
 2.Οι τροποποιήσεις του προτύπου UN/FLUX εφαρμόζονται εντός χρονικού πλαισίου που καθορίζεται από τη μεικτή επιτροπή με βάση τις τεχνικές διατάξεις τις οποίες παρέχει η Ευρωπαϊκή Επιτροπή, κατά περίπτωση με ανταλλαγή επιστολών.
 3.Οι ρυθμίσεις για την εφαρμογή των διαφόρων ηλεκτρονικών ανταλλαγών καθορίζονται, εφόσον είναι αναγκαίο, με έγγραφο εφαρμογής που καταρτίζει η Ευρωπαϊκή Επιτροπή.
 4.Είναι δυνατό να χρησιμοποιούνται μεταβατικά μέτρα έως τη μετάβαση στο πρότυπο UN/FLUX για κάθε στοιχείο (στίγματα, ημερολόγιο αλιείας, άδειες). Οι αρχές της Γκαμπόν καθορίζουν την αναγκαία περίοδο για αυτήν τη μετάβαση λαμβάνοντας υπόψη τυχόν τεχνικούς περιορισμούς. Καθορίζουν τη δοκιμαστική περίοδο που προβλέπεται πριν από τη μετάβαση στην πραγματική χρήση του προτύπου UN/FLUX. Μόλις ολοκληρωθούν επιτυχώς οι εν λόγω δοκιμές, τα μέρη ορίζουν με κοινή συμφωνία το ταχύτερο δυνατόν την ημερομηνία έναρξης εφαρμογής, είτε στο πλαίσιο της μεικτής επιτροπής είτε με ανταλλαγή επιστολών.
 Προσάρτημα 8 - Μορφότυπος δήλωσης εισόδου και εξόδου
 Αλιευτικό σκάφος:
 Εταιρεία:
 Τηλέφωνο:
 Ηλεκτρονικό ταχυδρομείο:
 Τέλεξ:
 Αποστολέας:
 Παραλήπτης:
 Ημερομηνία:
 Τύπος μηνύματος:
 ΑΝΑΦΟΡΑ ΕΙΣΟΔΟΥ
 Όνομα του σκάφους:
 Διακριτικό κλήσης ασυρμάτου:
 Αριθμός άδειας:
 ΕΙΣΟΔΟΣ ΣΤΗΝ ΑΟΖ ΤΗΣ ΓΚΑΜΠΟΝ
 Ημερομηνία:
 Ώρα (GMT):
 Στίγμα:
 ΣΥΝΟΛΟ ΑΛΙΕΥΜΑΤΩΝ ΕΠΙ ΤΟΥ ΣΚΑΦΟΥΣ ΚΑΤΑ ΤΗΝ ΕΙΣΟΔΟ ΣΤΗΝ ΑΟΖ ΤΗΣ ΓΚΑΜΠΟΝ
 Κιτρινόπτερος τόνος (YFT)
 00 kg
 Παλαμίδα (SKJ)
 00 kg
 Μεγαλόφθαλμος τόνος (BET)
 00 kg
 Βαρελάκι ή κοπάνι (FRI)
 00 kg
 Τονίνα (LTA)
 00 kg
 Άλλο (να διευκρινιστεί)
 ΣΥΝΟΛΟ
 00 kg
 Να αναφερθούν τα παρεμπίπτοντα αλιεύματα επί του σκάφους κατά τη στιγμή της εισόδου
 Καρχαριοειδή
 00 kg
 Σελάχια
 00 kg
 ΣΥΝΟΛΟ
 00 kg
 Με εκτίμηση,
 ΠΛΟΙΑΡΧΟΣ (όνομα και σφραγίδα του σκάφους)
 Αλιευτικό σκάφος:
 Εταιρεία:
 Τηλέφωνο:
 Ηλεκτρονικό ταχυδρομείο:
 Τέλεξ:
 Αποστολέας:
 Παραλήπτης:
 Ημερομηνία:
 Τύπος μηνύματος:
 ΑΝΑΦΟΡΑ ΕΞΟΔΟΥ
 Όνομα του σκάφους
 Διακριτικό κλήσης ασυρμάτου
 Αριθ. άδειας
 ΕΞΟΔΟΣ ΑΠΟ ΤΗΝ ΑΟΖ ΤΗΣ ΓΚΑΜΠΟΝ
 Ημερομηνία:
 Ώρα (GMT):
 Στίγμα:
 ΣΥΝΟΛΟ ΑΛΙΕΥΜΑΤΩΝ ΕΠΙ ΤΟΥ ΣΚΑΦΟΥΣ ΚΑΤΑ ΤΗΝ ΕΞΟΔΟ ΑΠΟ ΤΗΝ ΑΟΖ ΤΗΣ ΓΚΑΜΠΟΝ
 Κιτρινόπτερος τόνος (YFT)
 00 kg
 Παλαμίδα (SKJ)
 00 kg
 Μεγαλόφθαλμος τόνος (BET)
 00 kg
 Βαρελάκι ή κοπάνι (FRI)
 00 kg
 Τονίνα (LTA)
 00 kg
 Άλλο (να διευκρινιστεί)
 00 kg
 ΣΥΝΟΛΟ
 00 kg
 ΑΛΙΕΥΜΑΤΑ ΠΟΥ ΕΧΟΥΝ ΑΛΙΕΥΘΕΙ ΕΝΤΟΣ ΤΗΣ ΑΟΖ ΤΗΣ ΓΚΑΜΠΟΝ
 Κιτρινόπτερος τόνος (YFT)
 00 kg
 Παλαμίδα (SKJ)
 00 kg
 Μεγαλόφθαλμος τόνος (BET)
 00 kg
 Βαρελάκι ή κοπάνι (FRI)
 00 kg
 Τονίνα (LTA)
 00 kg
 Άλλο (να διευκρινιστεί)
 ΣΥΝΟΛΟ
 00 kg
 Να αναφερθούν τα παρεμπίπτοντα αλιεύματα που διατηρούνται επί του σκάφους κατά τη στιγμή της εξόδου
 Καρχαριοειδή
 00 kg
 Σελάχια
 00 kg
 ΣΥΝΟΛΟ
 00 kg
 Με εκτίμηση,
 ΠΛΟΙΑΡΧΟΣ (όνομα και σφραγίδα του σκάφους)
 Προσάρτημα 9 - Μορφότυπος διαβιβάσεων στοιχείων μέσω VMS
 Μορφότυπος UN/FLUX: υποχρεωτικά δεδομένα που πρέπει να διαβιβάζονται με τις αναφορές στίγματος
 Δεδομένο
 Παρατηρήσεις
 Παραλήπτης
 Στοιχεία μηνύματος


text:
– τριψήφιος αλφαβητικός κωδικός της χώρας παραλήπτη (ISO-3166)
 Παρατήρηση: Αποτελεί μέρος του φακέλου FLUX TL
 Αποστολέας
 Στοιχεία μηνύματος – τριψήφιος αλφαβητικός κωδικός της χώρας αποστολέα (ISO-3166)
 Μοναδικός κωδικός αναγνώρισης μηνύματος
 Διεθνής μοναδικός αναγνωριστικός κωδικός σύμφωνα με το RFC 4122 που ανέπτυξε η Ομάδα Μελέτης του Διαδικτύου (IETF),
 Ημερομηνία και ώρα διαβίβασης
 Ημερομηνία και ώρα δημιουργίας του μηνύματος σε UTC σύμφωνα με το πρότυπο ISO 8601, με μορφότυπο ΕΕΕΕ-ΜΜ-ΗΗTωω:λλ:δδ [.000000]Z
 1
 Κράτος σημαίας
 Στοιχεία του μηνύματος - Σημαία του κράτους σημαίας, τριψήφιος αλφαβητικός κωδικός της χώρας (ISO-3166)
 Τύπος μηνύματος
 Στοιχεία του μηνύματος – Τύπος μηνύματος
 Πρέπει να χρησιμοποιούνται οι ακόλουθοι κωδικοί:
 ENTRY: πρώτο στίγμα που καταγράφεται μετά την είσοδο στην αλιευτική ζώνη
 EXIT: πρώτο στίγμα που καταγράφεται μετά την έξοδο από την αλιευτική ζώνη·
 POS: στίγματα που μεταδίδονται εντός της αλιευτικής ζώνης
 MANUAL: στίγματα που μεταδίδονται με χειροκίνητη διαδικασία σύμφωνα με το σύστημα VMS, τμήμα Γ, παράγραφος 3
 Διακριτικό κλήσης ασυρμάτου
 Στοιχεία σκάφους – Διεθνές διακριτικό κλήσης ασυρμάτου του σκάφους (IRCS)
 Εσωτερικός αριθμός αναφοράς του συμβαλλόμενου μέρους
 Στοιχεία του σκάφους — Μοναδικός κωδικός αναγνώρισης του σκάφους του συμβαλλόμενου μέρους
 Εξωτερικός αριθμός νηολογίου
 Στοιχεία του σκάφους — Αριθμός που εμφαίνεται στην πλευρά του σκάφους (ISO 8859.1)
 Γεωγραφικό πλάτος
 Στοιχεία στίγματος του σκάφους – Στίγμα σε μοίρες και δεκαδικά ψηφία DD.ddd (WGS 84)
 Θετικές συντεταγμένες για τα στίγματα βορείως του Ισημερινού· αρνητικές συντεταγμένες για τα στίγματα νοτίως του Ισημερινού.
 Γεωγραφικό μήκος
 Στοιχεία στίγματος του σκάφους – Στίγμα σε μοίρες και δεκαδικά ψηφία DD.ddd (WGS-84).
 Θετικές συντεταγμένες για τα στίγματα ανατολικώς του μεσημβρινού του Greenwich· αρνητικές συντεταγμένες για τα στίγματα δυτικώς του μεσημβρινού του Greenwich.
 Πορεία
 Πορεία του σκάφους σε κλίμακα 360°
 Ταχύτητα
 Ταχύτητα του σκάφους σε κόμβους
 Ημερομηνία και ώρα
 Στοιχεία στίγματος του σκάφους – Ημερομηνία και ώρα καταγραφής του στίγματος σε UTC σύμφωνα με το πρότυπο ISO 8601, με μορφότυπο ΕΕΕΕ-ΜΜ-ΗΗTωω:λλ:δδ [.000000]Z
 2
 Η διαβίβαση δεδομένων σε μορφότυπο UN/FLUX είναι διαρθρωμένη με τον τρόπο που περιγράφεται στο έγγραφο που παρείχε η Ευρωπαϊκή Επιτροπή πριν από την έναρξη εφαρμογής του εν λόγω μορφότυπου.
 Προσάρτημα 10 – Απαιτούμενα προσόντα για τη ναυτολόγηση ναυτικών της Γκαμπόν σε ενωσιακά αλιευτικά σκάφη γρι-γρι
 Οι αρχές της Γκαμπόν μεριμνούν ώστε το προσωπικό που προσλαμβάνεται για απασχόληση σε σκάφη της ΕΕ να πληροί τις ακόλουθες απαιτήσεις:
 1.η κατώτατη ηλικία των ναυτικών είναι 18 έτη·
 2.οι ναυτικοί διαθέτουν έγκυρο ιατρικό πιστοποιητικό που βεβαιώνει ότι είναι κατάλληλοι από ιατρική άποψη να εκτελούν τα καθήκοντα για τα οποία προορίζονται στη θάλασσα. Το εν λόγω πιστοποιητικό εκδίδεται από δεόντως ειδικευμένο ιατρό·
 3.οι ναυτικοί έχουν υποστεί τους εμβολιασμούς που απαιτούνται για λόγους υγειονομικής προφύλαξης που ισχύουν στην περιοχή·
 4.οι ναυτικοί διαθέτουν τα κατάλληλα προσόντα σύμφωνα με τη διεθνή σύμβαση για τα πρότυπα εκπαίδευσης, έκδοσης πιστοποιητικών και τήρησης φυλακών των ναυτικών (International convention on Standards of Training Certification and Watch Keeping for seafarers - STCW) και διαθέτουν πιστοποίηση με την οποία πιστοποιείται ότι έχουν παρακολουθήσει, μεταξύ άλλων, βασική εκπαίδευση ασφάλειας, όπως:
 α)τεχνικές προσωπικής επιβίωσης και προσωπική ασφάλεια·
 β)πυρόσβεση και πρόληψη πυρκαγιάς·
 γ)βασικές πρώτες βοήθειες·
 δ)προσωπική ασφάλεια και κοινωνική υπευθυνότητα· και
 ε)πρόληψη της θαλάσσιας ρύπανσης.
 5.Οι


text:
ναυτικοί γνωρίζουν:
 α)τη ναυτική ορολογία και τα προστάγματα που χρησιμοποιούνται κατά κανόνα στα αλιευτικά σκάφη·
 β)τους κινδύνους που συνδέονται με τις αλιευτικές δραστηριότητες·
 γ)τις συνθήκες λειτουργίας των αλιευτικών σκαφών και τους κινδύνους που ενδέχεται να παρουσιάσουν·
 δ)τα αλιευτικά εργαλεία που χρησιμοποιούνται για την εκτέλεση της αλιείας με γρι-γρι και είναι εξοικειωμένοι με τη χρήση τους·
 ε)τη σταθερότητα και την αξιοπλοΐα του σκάφους·
 στ)τις εργασίες πρόσδεσης, τον χειρισμό των πρυματσών και τις σχετικές χρήσεις τους.
 ΠΑΡΑΡΤΗΜΑ II
 ΔΙΑΔΙΚΑΣΙΑ ΓΙΑ ΤΗΝ ΕΓΚΡΙΣΗ ΤΩΝ ΤΡΟΠΟΠΟΙΗΣΕΩΝ ΤΟΥ ΠΡΩΤΟΚΟΛΛΟΥ ΠΟΥ ΘΑ ΕΓΚΡΙΘΕΙ ΑΠΟ ΤΗ ΜΕΙΚΤΗ ΕΠΙΤΡΟΠΗ
 Όταν ζητείται από τη μεικτή επιτροπή να εγκρίνει τροποποιήσεις του πρωτοκόλλου σύμφωνα με το άρθρο 19 παράγραφος 5 του πρωτοκόλλου για την εφαρμογή της συμφωνίας σύμπραξης στον τομέα της αλιείας μεταξύ της Δημοκρατίας της Γκαμπόν και της Ευρωπαϊκής Κοινότητας, η Επιτροπή εξουσιοδοτείται να εγκρίνει τις προτεινόμενες τροποποιήσεις εξ ονόματος της Ένωσης, υπό τις εξής προϋποθέσεις:
 1)
 Η Επιτροπή μεριμνά ώστε η έγκριση εξ ονόματος της Ένωσης:
 α)
 να συνάδει με τους στόχους της κοινής αλιευτικής πολιτικής·
 β)
 να συμβαδίζει με τους σχετικούς κανόνες που έχουν θεσπιστεί από τις περιφερειακές οργανώσεις διαχείρισης της αλιείας και να συμμορφώνεται με το πλαίσιο της από κοινού διαχείρισης από τα παράκτια κράτη·
 γ)
 να βασίζεται τόσο στις στατιστικές και βιολογικές πληροφορίες, όσο και στις άλλες πιο πρόσφατες σχετικές πληροφορίες που έχουν διαβιβαστεί στην Επιτροπή.
 2)
 Προκειμένου να εγκρίνει, εξ ονόματος της Ένωσης, τις προτεινόμενες τροποποιήσεις, η Επιτροπή υποβάλλει τις τροποποιήσεις στο Συμβούλιο αρκετά νωρίτερα από τη σχετική συνεδρίαση της μεικτής επιτροπής.
 3)
 Η συμμόρφωση των προτεινόμενων τροποποιήσεων με τα κριτήρια που ορίζονται στο σημείο 1 του παρόντος παραρτήματος θα αξιολογηθεί από το Συμβούλιο.
 4)
 Η Επιτροπή εγκρίνει τις τροποποιήσεις εξ ονόματος της Ένωσης, εκτός αν αντιταχθεί σε αυτές αριθμός κρατών μελών αντίστοιχος προς τη μειοψηφία αρνησικυρίας σύμφωνα με το άρθρο 16 παράγραφος 4 της Συνθήκης για την Ευρωπαϊκή Ένωση. Αν υπάρχει τέτοια μειοψηφία, η Επιτροπή απορρίπτει τις προτεινόμενες τροποποιήσεις εξ ονόματος της Ένωσης.
 5)
 Αν, στο πλαίσιο επακόλουθων συνεδριάσεων της μεικτής επιτροπής, μεταξύ άλλων και επιτόπου, είναι αδύνατον να επιτευχθεί συμφωνία, το θέμα παραπέμπεται εκ νέου στο Συμβούλιο σύμφωνα με τη διαδικασία που προβλέπεται στα σημεία 2 έως 4, ώστε να ληφθούν υπόψη στη θέση της Ένωσης νέα στοιχεία.
 6)
 Η Επιτροπή καλείται να λάβει, σε εύθετο χρόνο, όλα τα αναγκαία μέτρα για να δοθεί συνέχεια στην απόφαση της μεικτής επιτροπής, συμπεριλαμβανομένης, κατά περίπτωση, της δημοσίευσης της σχετικής απόφασης στην Επίσημη Εφημερίδα της Ευρωπαϊκής Ένωσης και της υποβολής τυχόν προτάσεων αναγκαίων για την εφαρμογή της εν λόγω απόφασης.
 Όταν πρόκειται για άλλα ζητήματα τα οποία δεν αφορούν τροποποιήσεις στο πρωτόκολλο σύμφωνα με το άρθρο 19 παράγραφος 5 του πρωτοκόλλου για την εφαρμογή της συμφωνίας σύμπραξης στον τομέα της αλιείας μεταξύ της Δημοκρατίας της Γκαμπόν και της Ευρωπαϊκής Κοινότητας, τότε η θέση που θα λάβει η Ένωση εντός της μεικτής επιτροπής ορίζεται σύμφωνα με τις συνθήκες και τις καθιερωμένες πρακτικές εργασίας.
 (1)
 ΕΕΕΕ = Έτος MM = μήνας, συμπεριλαμβανομένου του αρχικού ψηφίου 0 όταν ο αριθμός του μήνα είναι μικρότερος από το 10· ΗH =


text:
ημέρα του μήνα, συμπεριλαμβανομένου του αρχικού ψηφίου 0 όταν ο αριθμός της ημέρας είναι μικρότερος από το 10· T = το γράμμα Τ που υποδεικνύει το τμήμα της ώρας· H24 = ώρα της ημέρας εκφρασμένη με 2 ψηφία, από 0 έως 24 ώρες· MM = λεπτά εκφρασμένα με 2 ψηφία· SS = δευτερόλεπτα εκφρασμένα με 2 ψηφία· [.000000] = κατά περίπτωση, κλάσματα του δευτερολέπτου, χωρίς αγκύλες· Z = ωριαία άτρακτος, η οποία πρέπει να είναι η Z (δηλ. η UTC).
 (2)
 ΕΕΕΕ = Έτος MM = μήνας, συμπεριλαμβανομένου του αρχικού ψηφίου 0 όταν ο αριθμός του μήνα είναι μικρότερος από το 10· ΗH = ημέρα του μήνα, συμπεριλαμβανομένου του αρχικού ψηφίου 0 όταν ο αριθμός της ημέρας είναι μικρότερος από το 10· T = το γράμμα Τ που υποδεικνύει το τμήμα της ώρας· H24 = ώρα της ημέρας εκφρασμένη με 2 ψηφία, από 0 έως 24 ώρες· MM = λεπτά εκφρασμένα με 2 ψηφία· SS = δευτερόλεπτα εκφρασμένα με 2 ψηφία· [.000000] = κατά περίπτωση, κλάσματα του δευτερολέπτου, χωρίς αγκύλες· Z = ωριαία άτρακτος, η οποία πρέπει να είναι η Z (δηλ. η UTC).


text:
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 14.12.2015
 COM(2015) 641 final
 2015/0292(NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με τη σύναψη, εξ ονόματος της Ευρωπαϊκής Ένωσης και των κρατών μελών της, πρωτοκόλλου της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
 ΑΙΤΙΟΛΟΓΙΚΗ ΕΚΘΕΣΗ
 Η ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, υπογράφηκε στις Βρυξέλλες την 1η Απριλίου 2002 και τέθηκε σε ισχύ την 1η Απριλίου 2006.
 Σύμφωνα με την Πράξη Προσχώρησης της Δημοκρατίας της Κροατίας, η Δημοκρατία της Κροατίας προσχωρεί στις διεθνείς συμφωνίες που έχουν υπογραφεί ή συναφθεί από την Ευρωπαϊκή Ένωση και τα κράτη μέλη της με τη σύναψη πρωτοκόλλου των συμφωνιών αυτών.
 Η συνημμένη πρόταση αποτελεί τη νομική πράξη για τη σύναψη πρωτοκόλλου της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση.
 Στις 14 Σεπτεμβρίου 2012
 1
 , το Συμβούλιο εξουσιοδότησε την Επιτροπή να αρχίσει διαπραγματεύσεις με τις ενδιαφερόμενες τρίτες χώρες με σκοπό τη σύναψη των σχετικών πρωτοκόλλων. Οι διαπραγματεύσεις με τη Δημοκρατία του Λιβάνου ολοκληρώθηκαν επιτυχώς.
 Τα αποτελέσματα των διαπραγματεύσεων κρίθηκαν ικανοποιητικά. Η Επιτροπή καλεί το Συμβούλιο να εγκρίνει τις συνημμένες αποφάσεις σχετικά με τη σύναψη του πρωτοκόλλου.
 Ζητείται από το Συμβούλιο να συνάψει το πρωτόκολλο αφού λάβει την έγκριση του Ευρωπαϊκού Κοινοβουλίου.
 2015/0292 (NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με τη σύναψη, εξ ονόματος της Ευρωπαϊκής Ένωσης και των κρατών μελών της, πρωτοκόλλου της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 6 στοιχείο α),
 Έχοντας υπόψη την Πράξη Προσχώρησης της Δημοκρατίας της Κροατίας, και ιδίως το άρθρο 6 παράγραφος 2,
 Έχοντας υπόψη την πρόταση της Ευρωπαϊκής Επιτροπής,
 Έχοντας υπόψη την έγκριση του Ευρωπαϊκού Κοινοβουλίου,
 Εκτιμώντας τα ακόλουθα:
 (1)Η ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, υπογράφηκε στις Βρυξέλλες την 1η Απριλίου 2002 και τέθηκε σε ισχύ την 1η Απριλίου 2006.
 (2)Η Δημοκρατία της Κροατίας έγινε κράτος μέλος της Ευρωπαϊκής Ένωσης την 1η Ιουλίου 2013.
 (3)Σύμφωνα με το άρθρο 6 παράγραφος 2 της Πράξης Προσχώρησης της Δημοκρατίας της Κροατίας, η προσχώρηση της Δημοκρατίας της Κροατίας στην ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, πρέπει να συμφωνηθεί με τη σύναψη πρωτοκόλλου της συμφωνίας μεταξύ του Συμβουλίου, ενεργούντος εξ ονόματος της Ένωσης και ομοφώνως εξ ονόματος των κρατών μελών, και της Δημοκρατίας του Λιβάνου.
 (4)Στις 14 Σεπτεμβρίου 2012, το Συμβούλιο εξουσιοδότησε την Επιτροπή να αρχίσει διαπραγματεύσεις με


text:
τις ενδιαφερόμενες τρίτες χώρες. Οι διαπραγματεύσεις με τη Δημοκρατία του Λιβάνου ολοκληρώθηκαν επιτυχώς. Το πρωτόκολλο προσχώρησης στην ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση, υπογράφηκε εξ ονόματος της Ευρωπαϊκής Ένωσης και των κρατών μελών της στ[...] την [...].
 (5)Το πρωτόκολλο θα πρέπει να εγκριθεί,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Εγκρίνεται, εξ ονόματος της Ευρωπαϊκής Ένωσης και των κρατών μελών της, το πρωτόκολλο της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
 2
 .
 Το κείμενο του πρωτοκόλλου επισυνάπτεται στην παρούσα απόφαση.
 Άρθρο 2
 Ο Πρόεδρος του Συμβουλίου ορίζει το πρόσωπο που είναι αρμόδιο να προβεί, εξ ονόματος της Ευρωπαϊκής Ένωσης και των κρατών μελών της, στην κοινοποίηση που προβλέπεται στο άρθρο 7 του πρωτοκόλλου, ώστε να εκφραστεί η συναίνεση της Ευρωπαϊκής Ένωσης και των κρατών μελών της να δεσμευθούν από το πρωτόκολλο.
 Άρθρο 3
 Η παρούσα απόφαση αρχίζει να ισχύει την ....
 Βρυξέλλες,
 Για το Συμβούλιο
 Ο Πρόεδρος
 (1)
 Απόφαση του Συμβουλίου με την οποία επιτρέπεται η έναρξη διαπραγματεύσεων για την προσαρμογή των συμφωνιών που έχουν υπογραφεί ή συναφθεί μεταξύ, αφενός, της Ευρωπαϊκής Ένωσης ή της Ευρωπαϊκής Ένωσης και των κρατών μελών της και, αφετέρου, μίας ή περισσότερων τρίτων χωρών ή διεθνών οργανισμών, ενόψει της προσχώρησης της Δημοκρατίας της Κροατίας στην Ευρωπαϊκή Ένωση (έγγραφο του Συμβουλίου 13351/12 LIMITED).
 (2)
 Το κείμενο δημοσιεύθηκε στην [παραπομπή στην ΕΕ] μαζί με την απόφαση υπογραφής.
 ---documentbreak---
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 14.12.2015
 COM(2015) 641 final
 ΠΑΡΑΡΤΗΜΑ
 ΠΡΩΤΟΚΟΛΛΟτης ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
 στην
 ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥ
 σχετικά με τη σύναψη, εξ ονόματος της Ευρωπαϊκής Ένωσης και των κρατών μελών της, πρωτοκόλλου της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
 ΠΑΡΑΡΤΗΜΑ
 ΠΡΩΤΟΚΟΛΛΟ
 της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
 ΤΟ ΒΑΣΙΛΕΙΟ ΤΟΥ ΒΕΛΓΙΟΥ,
 Η ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ,
 Η ΤΣΕΧΙΚΗ ΔΗΜΟΚΡΑΤΙΑ,
 ΤΟ ΒΑΣΙΛΕΙΟ ΤΗΣ ΔΑΝΙΑΣ,
 Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,
 Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,
 Η ΙΡΛΑΝΔΙΑ,
 Η ΕΛΛΗΝΙΚΗ ΔΗΜΟΚΡΑΤΙΑ,
 ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,
 Η ΓΑΛΛΙΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΚΡΟΑΤΙΑΣ,
 Η ΙΤΑΛΙΚΗ ΔΗΜΟΚΡΑΤΙΑ,
 Η ΚΥΠΡΙΑΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΛΕΤΟΝΙΑΣ,
 Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,
 ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,
 H ΟΥΓΓΑΡΙΑ,
 Η ΔΗΜΟΚΡΑΤΙΑ ΤΗΣ ΜΑΛΤΑΣ,
 ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,
 Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,
 Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,
 Η ΠΟΡΤΟΓΑΛΙΚΗ ΔΗΜΟΚΡΑΤΙΑ,
 Η ΡΟΥΜΑΝΙΑ,
 Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,
 Η ΣΛΟΒΑΚΙΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,
 ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,
 ΤΟ ΗΝΩΜΕΝΟ


text:
ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ,
 συμβαλλόμενα μέρη της Συνθήκης για την Ευρωπαϊκή Ένωση και της Συνθήκης για τη λειτουργία της Ευρωπαϊκής Ένωσης, εφεξής «τα κράτη μέλη», εκπροσωπούμενα από το Συμβούλιο της Ευρωπαϊκής Ένωσης,
 και
 Η ΕΥΡΩΠΑΪΚΗ ΕΝΩΣΗ, εφεξής «η Ευρωπαϊκή Ένωση»,
 αφενός,
 και
 Η ΔΗΜΟΚΡΑΤΙΑ ΤΟΥ ΛΙΒΑΝΟΥ, εφεξής «ο Λίβανος»,
 αφετέρου,
 εφεξής από κοινού «τα συμβαλλόμενα μέρη» για τους σκοπούς του παρόντος πρωτοκόλλου,
 Εκτιμώντας τα ακόλουθα:
 1)Η ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, εφεξής «η ευρωμεσογειακή συμφωνία», υπογράφηκε στις Βρυξέλλες την 1η Απριλίου 2002 και τέθηκε σε ισχύ την 1η Απριλίου 2006.
 2)Η συνθήκη προσχώρησης της Δημοκρατίας της Κροατίας στην Ευρωπαϊκή Ένωση, εφεξής «συνθήκη προσχώρησης», υπογράφηκε στις Βρυξέλλες στις 9 Δεκεμβρίου 2011 και τέθηκε σε ισχύ την 1η Ιουλίου 2013.
 3)Σύμφωνα με το άρθρο 6 παράγραφος 2 της Πράξης Προσχώρησης της Δημοκρατίας της Κροατίας, η προσχώρησή της στη συμφωνία πρέπει να εγκριθεί με τη σύναψη πρωτοκόλλου της συμφωνίας.
 4)Πραγματοποιήθηκαν οι διαβουλεύσεις που προβλέπονται στο άρθρο 22 παράγραφος 2 της ευρωμεσογειακής συμφωνίας για να διασφαλιστεί ότι ελήφθησαν υπόψη τα αμοιβαία συμφέροντα της Ένωσης και του Λιβάνου.
 ΣΥΜΦΩΝΗΣΑΝ ΤΑ ΑΚΟΛΟΥΘΑ:
 Άρθρο 1
 Η Δημοκρατία της Κροατίας προσχωρεί ως συμβαλλόμενο μέρος στην ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατία του Λιβάνου, αφετέρου, και εγκρίνει και λαμβάνει υπόψη, αντίστοιχα, κατά τον ίδιο τρόπο με τα άλλα κράτη μέλη της Ένωσης, τα κείμενα της συμφωνίας, καθώς και τις κοινές δηλώσεις και τις μεμονωμένες δηλώσεις.
 ΚΕΦΑΛΑΙΟ I
 Τροποποιήσεις του κειμένου της ευρωμεσογειακής συμφωνίας, και ιδίως των παραρτημάτων και των πρωτοκόλλων αυτής
 Άρθρο 2
 Κανόνες καταγωγής
 Το πρωτόκολλο 4 τροποποιείται ως εξής:
 1.Στο άρθρο 18 παράγραφος 4, προστίθεται η ακόλουθη φράση: «Izdano naknadno».
 2.Το παράρτημα V αντικαθίσταται από το ακόλουθο κείμενο:
 1. Παράρτημα V
 ΚΕΙΜΕΝΟ ΤΗΣ ΔΗΛΩΣΗΣ ΤΙΜΟΛΟΓΙΟΥ
 Η δήλωση τιμολογίου, το κείμενο της οποίας παρατίθεται κατωτέρω, πρέπει να συντάσσεται σύμφωνα με τις υποσημειώσεις. Ωστόσο, δεν χρειάζεται να επαναλαμβάνονται οι εν λόγω υποσημειώσεις.
 Βουλγαρικό κείμενο
 Износителят на продуктите, обхванати от този документ (митническо разрешение No ... (
 1
 ) декларира, че освен където е отбелязано друго, тези продукти са с ... преференциален произход (
 2
 ).
 Ισπανικό κείμενο
 El exportador de los productos incluidos en el presente documento [autorización aduanera no ...(1)] declara que, salvo indicación en sentido contrario, estos productos gozan de un origen preferencial...(2).
 Τσεχικό κείμενο
 Vývozce výrobků uvedených v tomto dokumentu (číslo povolení ... (1)) prohlašuje, že kromě zřetelně označených mají tyto výrobky preferenční původ v ... (2).
 Δανικό κείμενο
 Eksportøren af varer, der er omfattet af nærværende dokument, (toldmyndighedernes tilladelse nr. ... (1)), erklærer, at varerne, medmindre andet tydeligt er angivet, har præferenceoprindelse i ... (2).
 Γερμανικό κείμενο
 Der Ausführer (Ermächtigter Ausführer; Bewilligungs-Nr. ... (1)) der Waren, auf die sich dieses Handelspapier bezieht, erklärt, dass diese Waren, soweit nicht anders angegeben, präferenzbegünstigte ... (2) Ursprungswaren sind.
 Εσθονικό κείμενο
 Käesoleva dokumendiga hõlmatud toodete eksportija (tolliameti kinnitus nr ... (1)) deklareerib, et need tooted on ... (2) sooduspäritoluga, välja arvatud


text:
juhul, kui on selgelt näidatud teisiti.
 Ελληνικό κείμενο
 Ο εξαγωγέας των προϊόντων που καλύπτονται από το παρόν έγγραφο [άδεια τελωνείου υπ’ αριθ. ... (1)] δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής ... (2).
 Αγγλικό κείμενο
 The exporter of the products covered by this document (customs authorisation No ... (1)) declares that, except where otherwise clearly indicated, these products are of ... (2) preferential origin.
 Γαλλικό κείμενο
 L’exportateur des produits couverts par le présent document [autorisation douanière no ... (1)] déclare que, sauf indication claire du contraire, ces produits ont l’origine préférentielle ... (2).
 Κροατικό κείμενο
 Izvoznik proizvoda obuhvaćenih ovom ispravom (carinsko ovlaštenje br. .(1)..) izjavljuje da su, osim ako je drukčije izričito navedeno, ovi proizvodi .... (2) preferencijalnog podrijetla.
 Ιταλικό κείμενο
 L’esportatore delle merci contemplate nel presente documento [autorizzazione doganale n. ... (1)] dichiarache, salvo indicazione contraria, le merci sono di origine preferenziale ... (2).
 Λετονικό κείμενο
 Eksportētājs produktiem, kuri ietverti šajā dokumentā (muitas pilnvara Nr. ... (1)), deklarē, ka, izņemot tur, kur ir citādi skaidri noteikts, šiem produktiem ir priekšrocību izcelsme no ... (2).
 Λιθουανικό κείμενο
 Šiame dokumente išvardintų prekių eksportuotojas (muitinės liudijimo Nr ... (1)) deklaruoja, kad, jeigu kitaip nenurodyta, tai yra ... (2) preferencinės kilmės prekės.
 Ουγγρικό κείμενο
 A jelen okmányban szereplő áruk exportőre (vámfelhatalmazási szám: ... (1)) kijelentem, hogy eltérő egyértelmű jelzés hianyában az áruk preferenciális ... (2) származásúak.
 Μαλτέζικο κείμενο
 L-esportatur tal-prodotti koperti b’dan id-dokument (awtorizzazzjoni tad-dwana nru. ... (1)) jiddikjara li, ħlief fejn indikat b’mod ċar li mhux hekk, dawn il-prodotti huma ta’ oriġini preferenzjali ... (2).
 Ολλανδικό κείμενο
 De exporteur van de goederen waarop dit document van toepassing is (douanevergunning nr. ... (1)), verklaart dat, behoudens uitdrukkelijke andersluidende vermelding, deze goederen van preferentiële ...oorsprong zijn (2).
 Πολωνικό κείμενο
 Eksporter produktów objętych tym dokumentem (upoważnienie władz celnych nr ... (1)) deklaruje, że z wyjątkiem gdzie jest to wyraźnie określone, produkty te mają ... (2) preferencyjne pochodzenie.
 Πορτογαλικό κείμενο
 O exportador dos produtos cobertos pelo presente documento [autorização aduaneira n.o ... (1)], declara que, salvo expressamente indicado em contrário, estes produtos são de origem preferencial ... (2).
 Ρουμανικό κείμενο
 Exportatorul produselor ce fac obiectul acestui document [autorizația vamală nr. ... (1)] declară că, exceptând cazul în care în mod expres este indicat altfel, aceste produse sunt de origine preferențială ... (2).
 Σλοβενικό κείμενο
 Izvoznik blaga, zajetega s tem dokumentom (pooblastilo carinskih organov št. ... (1)) izjavlja, da, razen če ni drugače jasno navedeno, ima to blago preferencialno ... (2) poreklo.
 Σλοβακικό κείμενο
 Vývozca výrobkov uvedených v tomto dokumente [číslo povolenia ... (1)] vyhlasuje, že okrem zreteľne označených, majú tieto výrobky preferenčný pôvod v ... (2).
 Φινλανδικό κείμενο
 Tässä asiakirjassa mainittujen tuotteiden viejä (tullin lupa nro ... (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja ... (2) alkuperätuotteita.
 Σουηδικό κείμενο
 Exportören av de varor som omfattas av detta dokument (tullmyndighetens tillstånd nr ... (1)) försäkrar att dessa varor, om inte annat tydligt markerats, har förmånsberättigande ... ursprung (2).
 Αραβικό κείμενο
 .................................................................................................................................................. (
 3
 ) (Τόπος


text:
και ημερομηνία)
 .................................................................................................................................................. (
 4
 )
 (Υπογραφή του εξαγωγέα· επιπλέον, πρέπει να αναγράφεται ευκρινώς το όνομα του προσώπου που υπογράφει τη δήλωση)
 ΚΕΦΑΛΑΙΟ II
 Μεταβατικές διατάξεις
 Άρθρο 3
 Εμπορεύματα υπό διαμετακόμιση
 Οι διατάξεις της συμφωνίας είναι δυνατόν να εφαρμόζονται σε εμπορεύματα που εξάγονται είτε από τον Λίβανο προς την Κροατία είτε από την Κροατία προς τον Λίβανο, τα οποία είναι σύμφωνα με τις διατάξεις του πρωτοκόλλου 4 της συμφωνίας και τα οποία, την ημερομηνία προσχώρησης της Κροατίας, βρίσκονταν είτε καθ’ οδόν είτε υπό προσωρινή αποθήκευση, σε αποθήκη τελωνειακής αποταμίευσης ή σε ελεύθερη ζώνη στον Λίβανο ή στην Κροατία.
 Στις περιπτώσεις αυτές είναι δυνατόν να παρέχεται προτιμησιακή μεταχείριση υπό την προϋπόθεση ότι υποβάλλεται στις τελωνειακές αρχές της χώρας εισαγωγής, εντός τεσσάρων μηνών από την ημερομηνία προσχώρησης της Κροατίας, πιστοποιητικό καταγωγής εκδοθέν εκ των υστέρων από τις τελωνειακές αρχές της χώρας εξαγωγής.
 ΚΕΦΑΛΑΙΟ III
 Τελικές και γενικές διατάξεις
 Άρθρο 4
 Η Δημοκρατία του Λιβάνου αναλαμβάνει την υποχρέωση να μην προβάλει αξιώσεις, απαιτήσεις ή αιτήματα και να μην τροποποιήσει ούτε να ανακαλέσει παραχωρήσεις σύμφωνα με τα άρθρα XXIV.6 και XXVIII της συμφωνίας GATT του 1994 σχετικά με τη συγκεκριμένη διεύρυνση της Ένωσης.
 Άρθρο 5
 Σε εύθετο χρόνο μετά τη μονογράφηση του παρόντος πρωτοκόλλου, η Ένωση κοινοποιεί στα κράτη μέλη της και στη Δημοκρατία του Λιβάνου το κείμενο της συμφωνίας στην κροατική γλώσσα. Με την επιφύλαξη της έναρξης ισχύος του παρόντος πρωτοκόλλου, η γλωσσική απόδοση που αναφέρεται στην πρώτη πρόταση του παρόντος άρθρου καθίσταται αυθεντική υπό τους ίδιους όρους με εκείνους που ισχύουν για την αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και αραβική απόδοση του κειμένου της συμφωνίας.
 Άρθρο 6
 Το παρόν πρωτόκολλο αποτελεί αναπόσπαστο μέρος της συμφωνίας.
 Άρθρο 7
 Το παρόν πρωτόκολλο εγκρίνεται από την Ευρωπαϊκή Ένωση, από το Συμβούλιο της Ευρωπαϊκής Ένωσης εξ ονόματος των κρατών μελών και από τον Λίβανο σύμφωνα με τις οικείες διαδικασίες τους. Τα συμβαλλόμενα μέρη κοινοποιούν αμοιβαία την ολοκλήρωση των αναγκαίων προς τον σκοπό αυτόν διαδικασιών. Τα έγγραφα έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης.
 Το παρόν πρωτόκολλο αρχίζει να ισχύει την πρώτη ημέρα του μήνα που έπεται της ημερομηνίας κατά την οποία άπαντα τα μέρη έχουν κοινοποιήσει αμοιβαία την ολοκλήρωση των αναγκαίων προς τον σκοπό αυτόν διαδικασιών.
 Εν αναμονή της θέσης του σε ισχύ, το πρωτόκολλο εφαρμόζεται προσωρινά από την 1η Ιουλίου 2013.
 Άρθρο 8
 Το παρόν πρωτόκολλο συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και αραβική γλώσσα, και όλα τα κείμενα είναι εξίσου αυθεντικά.
 ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι, δεόντως εξουσιοδοτημένοι προς τούτο, έθεσαν την υπογραφή τους κάτω από το παρόν πρωτόκολλο.
 (τόπος), ... (ημερομηνία)
 Για την Ευρωπαϊκή Ένωση και τα κράτη μέλη της,
 Για τη Δημοκρατία του Λιβάνου
 (1)
 Όταν η δήλωση τιμολογίου συντάσσεται από εγκεκριμένο εξαγωγέα κατά την έννοια του άρθρου 22 του πρωτοκόλλου, o αριθμός άδειας του εγκεκριμένου εξαγωγέα πρέπει


text:
να αναγράφεται σ' αυτή τη θέση. Όταν η δήλωση τιμολογίου δεν συντάσσεται από εγκεκριμένο εξαγωγέα, οι λέξεις σε παρένθεση παραλείπονται ή ο χώρος παραμένει κενός.
 (2)
 Πρέπει να αναφέρεται η καταγωγή των προϊόντων. Όταν η δήλωση τιμολογίου αφορά, εξ ολοκλήρου ή εν μέρει, προϊόντα καταγόμενα από τη Θέουτα και τη Μελίλια κατά την έννοια του άρθρου 38 του πρωτοκόλλου, ο εξαγωγέας πρέπει να το αναφέρει σαφώς στο έγγραφο επί του οποίου συντάσσεται η δήλωση με το σύμβολο «CM».
 (3)
 Τα στοιχεία αυτά είναι δυνατό να παραλείπονται αν η πληροφορία αυτή περιέχεται στο ίδιο το έγγραφο.
 (4)
 Βλ. άρθρο 22 παράγραφος 5 του πρωτοκόλλου. Στις περιπτώσεις που δεν ζητείται από τον εξαγωγέα να υπογράψει, η εξαίρεση από την υποχρέωση υπογραφής συνεπάγεται επίσης την εξαίρεση από την υποχρέωση αναγραφής του ονόματος του υπογράφοντος.»


text:
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 6.3.2019
 COM(2019) 96 final
 2019/0047(NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στη συνεδρίαση των συμβαλλόμενων μερών της Αλιευτικής Συμφωνίας του Νοτίου Ινδικού Ωκεανού και για την κατάργηση της απόφασης 9767/17
 ΑΙΤΙΟΛΟΓΙΚΗ ΕΚΘΕΣΗ
 1.Αντικείμενο της πρότασης
 Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο των συνεδριάσεων των συμβαλλόμενων μερών της Αλιευτικής Συμφωνίας Νοτίου Ινδικού Ωκεανού (SIOFA), για την περίοδο 20192023, σε σχέση με την προβλεπόμενη έγκριση των μέτρων διατήρησης και διαχείρισης.
 2.Πλαίσιο της πρότασης
 2.1.Αλιευτική Συμφωνία Νοτίου Ινδικού Ωκεανού
 Η συμφωνία SIOF αποσκοπεί, με τη σύσταση της συνεδρίασης των συμβαλλόμενων μερών, να διασφαλίσει τη μακροπρόθεσμη διατήρηση των αλιευτικών πόρων στην περιοχή της συμφωνίας και να προωθήσει τη βιώσιμη ανάπτυξη της αλιείας. Η συμφωνία άρχισε να ισχύει στις 21 Ιουνίου 2012.
 Η Ένωση είναι συμβαλλόμενο μέρος της συμφωνίας SIOF, αφού την ενέκρινε σύμφωνα με την απόφαση 2008/780/ΕΚ του Συμβουλίου
 1
 .
 2.2.Συνεδρίαση των συμβαλλόμενων μερών της SIOFA
 Η συνεδρίαση των συμβαλλόμενων μερών της SIOFA είναι το όργανο που συστάθηκε από τη συμφωνία SIOF με αρμοδιότητα τη διαχείριση και τη διατήρηση των αλιευτικών πόρων στην περιοχή της συμφωνίας. Εκδίδει μέτρα διατήρησης και διαχείρισης με σκοπό την επίτευξη της βέλτιστης χρήσης των αλιευτικών πόρων που εμπίπτουν στην αρμοδιότητά της.
 Ως μέλος της συνεδρίασης των συμβαλλόμενων μερών, η Ένωση έχει δικαιώματα συμμετοχής και ψήφου. Η συνεδρίαση των συμβαλλόμενων μερών λαμβάνει τις αποφάσεις της με συναίνεση.
 2.3.Αποφάσεις που εκδίδει η συνεδρίαση των συμβαλλόμενων μερών της SIOFA
 Η συνεδρίαση των συμβαλλόμενων μερών έχει την εξουσία να εκδίδει μέτρα διατήρησης και διαχείρισης για την αλιεία που εμπίπτει στην αρμοδιότητά της, τα οποία είναι δεσμευτικά για τα συμβαλλόμενα μέρη.
 Σύμφωνα με το άρθρο 8 παράγραφος 3 της συμφωνίας SIOF, σε συνδυασμό με την παράγραφο 4 του κανόνα 12 του εσωτερικού κανονισμού της SIOFA, τα εν λόγω μέτρα αρχίζουν να ισχύουν 90 ημέρες μετά την ημερομηνία κοινοποίησής τους στα συμβαλλόμενα μέρη από τη SIOFA.
 3.Θέση που πρέπει να ληφθεί εξ ονόματος της Ένωσης
 Η θέση που πρέπει να ληφθεί εξ ονόματος της Ένωσης στις ετήσιες συνεδριάσεις των περιφερειακών οργανώσεων διαχείρισης της αλιείας (ΠΟΔΑ) καθορίζεται επί του παρόντος σύμφωνα με προσέγγιση δύο σταδίων. Οι κατευθυντήριες αρχές και οι προσανατολισμοί της θέσης της Ένωσης καθορίζονται σε πολυετή βάση με απόφαση του Συμβουλίου και η θέση αυτή προσαρμόζεται στη συνέχεια για κάθε ετήσια συνεδρίαση με ανεπίσημα έγγραφα της Επιτροπής που υποβάλλονται προς συζήτηση στην ομάδα εργασίας του Συμβουλίου.
 Όσον αφορά τη SIOFA, η προσέγγιση αυτή υλοποιείται με την απόφαση 9767/17 του Συμβουλίου, της 30ής Μαΐου 2017, η οποία καθορίζει τη θέση της Ένωσης στο πλαίσιο της SIOFA για την περίοδο 2017-2021. Η εν λόγω απόφαση περιλαμβάνει γενικές αρχές και προσανατολισμούς, αλλά λαμβάνει επίσης υπόψη, στο μέτρο του δυνατού, τις ιδιαιτερότητες της SIOFA. Επιπλέον, καθορίζει τη συνήθη διαδικασία για τον καθορισμό της θέσης της Ένωσης σε ετήσια βάση, όπως ζητήθηκε από τα κράτη μέλη.
 Η απόφαση 9767/17 δεν προβλέπει την αναθεώρηση της θέσης της Ένωσης


text:
στο πλαίσιο της SIOFA πριν από την ετήσια συνεδρίαση του 2022. Ωστόσο, η συντριπτική πλειονότητα των αποφάσεων του Συμβουλίου που καθορίζουν τη θέση της Ένωσης στις διάφορες ΠΟΔΑ στις οποίες είναι συμβαλλόμενο μέρος πρόκειται να επανεξεταστούν πριν από τις ετήσιες συνεδριάσεις των αντίστοιχων ΠΟΔΑ του 2019. Ως εκ τούτου, για την προώθηση της συνοχής μεταξύ των θέσεων της Ένωσης σε όλες τις ΠΟΔΑ και για τον συγχρονισμό των χρονοδιαγραμμάτων για τις διαδικασίες αναθεώρησης, είναι σκόπιμο να επισπευστεί η αναθεώρηση της θέσης της Ένωσης στη SIOFA για την περίοδο 2019-2023 και να αντικατασταθεί η απόφαση 9767/17.
 Η απόφαση 9767/17 ενσωμάτωσε τις αρχές και τους προσανατολισμούς της νέας κοινής αλιευτικής πολιτικής (ΚΑΠ), που καθορίζονται στον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου
 2
 , λαμβανομένων επίσης υπόψη των στόχων που έθεσε η ανακοίνωση της Επιτροπής σχετικά με την εξωτερική διάσταση της ΚΑΠ
 3
 . Επιπλέον, προσάρμοσε τη θέση της Ένωσης στη Συνθήκη της Λισαβόνας.
 Η τρέχουσα αναθεώρηση λαμβάνει υπόψη, σε συνδυασμό με τις επιπτώσεις της αλιείας, την ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών, με τίτλο Ευρωπαϊκή στρατηγική για τις πλαστικές ύλες σε μια κυκλική οικονομία
 4
 , την κοινή ανακοίνωση της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας και της Επιτροπής, με τίτλο Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
 5
 , καθώς και τα συμπεράσματα του Συμβουλίου σχετικά με την εν λόγω κοινή ανακοίνωση
 6
 .
 4.Νομική βάση
 4.1.Διαδικαστική νομική βάση
 4.1.1.Αρχές
 Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
 Οι «πράξεις που παράγουν έννομα αποτελέσματα» περιλαμβάνουν πράξεις οι οποίες παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο, καθώς και μέσα που δεν έχουν δεσμευτική ισχύ βάσει του διεθνούς δικαίου, αλλά «μπορούν να επηρεάσουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
 7
 .
 4.1.2.Εφαρμογή στην προκειμένη περίπτωση
 Η συνεδρίαση των συμβαλλόμενων μερών της SIOFA είναι όργανο που έχει συσταθεί με διεθνή συμφωνία, συγκεκριμένα τη συμφωνία SIOF.
 Οι πράξεις που καλείται να εγκρίνει η συνεδρίαση των συμβαλλόμενων μερών συνιστούν πράξεις που παράγουν έννομα αποτελέσματα. Θα είναι δεσμευτικές βάσει του διεθνούς δικαίου σύμφωνα με το άρθρο 8 της συμφωνίας SIOF και μπορούν να επηρεάσουν με καθοριστικό τρόπο το περιεχόμενο της νομοθεσίας της ΕΕ, και συγκεκριμένα:
 ·τον κανονισμό (EΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης (ΠΛΑ) αλιείας
 8
 ·
 ·τον κανονισμό (ΕΚ) αριθ. 1224/2009 του Συμβουλίου περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής
 9
 · και
 ·τον κανονισμό (ΕΕ) 2017/2403 του


text:
Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη βιώσιμη διαχείριση των εξωτερικών αλιευτικών στόλων
 10
 .
 Οι προτεινόμενες πράξεις δεν συμπληρώνουν, ούτε τροποποιούν το θεσμικό πλαίσιο της συμφωνίας SIOF.
 Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
 4.2.Ουσιαστική νομική βάση
 4.2.1.Αρχές
 Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης για την οποία λαμβάνεται θέση εξ ονόματος της Ένωσης. Εάν η εν λόγω πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα.
 4.2.2.Εφαρμογή στην προκειμένη περίπτωση
 Ο κύριος σκοπός και το περιεχόμενο της προβλεπόμενης πράξης αφορούν την αλιεία. Ο κανονισμός (ΕΕ) αριθ. 1380/2013 αποτελεί τη νομική βάση για τον καθορισμό των αρχών που πρέπει να αντικατοπτρίζονται στην παρούσα θέση.
 Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 43 παράγραφος 2 της ΣΛΕΕ. Η απόφαση είναι να αντικατασταθεί η απόφαση 9767/17.
 4.3.Συμπέρασμα
 Το άρθρο 43 παράγραφος 2 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ, θα πρέπει να αποτελέσει τη νομική βάση της προτεινόμενης απόφασης.
 2019/0047 (NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στη συνεδρίαση των συμβαλλόμενων μερών της Αλιευτικής Συμφωνίας του Νοτίου Ινδικού Ωκεανού και για την κατάργηση της απόφασης 9767/17
 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2, σε συνδυασμό με το άρθρο 218 παράγραφος 9,
 Έχοντας υπόψη την πρόταση της Ευρωπαϊκής Επιτροπής,
 Εκτιμώντας τα ακόλουθα:
 (1)Με την απόφαση 2008/780/ΕΚ του Συμβουλίου της 29 Σεπτεμβρίου 2008
 11
 , η Ένωση ενέκρινε την Αλιευτική Συμφωνία του Νοτίου Ινδικού Ωκεανού (συμφωνία SIOF), με την οποία συστάθηκε η συνεδρίαση των συμβαλλόμενων μερών της SIOFA.
 (2)Η συνεδρίαση των συμβαλλόμενων μερών της SIOFA είναι αρμόδια για τη διαχείριση και τη διατήρηση των αλιευτικών πόρων της περιοχής της συμφωνίας SIOF. Τα μέτρα αυτά ενδέχεται να καταστούν δεσμευτικά για την Ένωση.
 (3)Ο κανονισμός (EΕ) αριθ. 1380/2013 του Ευρωπαϊκού Κοινοβουλίου και του Συμβουλίου
 12
 προβλέπει ότι η Ένωση διασφαλίζει ότι οι δραστηριότητες αλιείας και υδατοκαλλιέργειας είναι περιβαλλοντικά βιώσιμες μακροπρόθεσμα και ότι υπόκεινται σε διαχείριση με τρόπο που είναι συμβατός με τον στόχο της επίτευξης οικονομικών, κοινωνικών οφελών και οφελών για την απασχόληση, συμβάλλοντας παράλληλα στη διαθεσιμότητα του επισιτιστικού εφοδιασμού. Ορίζει επίσης ότι η Ένωση εφαρμόζει την προληπτική προσέγγιση για τη διαχείριση της αλιείας και έχει σκοπό να διασφαλίσει ότι η εκμετάλλευση των έμβιων βιολογικών πόρων της θάλασσας αποκαθιστά και διατηρεί τους πληθυσμούς των αλιευόμενων ειδών πάνω από τα επίπεδα εκείνα που μπορούν να εξασφαλίσουν τη μέγιστη βιώσιμη απόδοση. Προβλέπει


text:
περαιτέρω ότι η Ένωση πρέπει να λαμβάνει μέτρα διαχείρισης και διατήρησης με βάση τις βέλτιστες διαθέσιμες επιστημονικές γνωμοδοτήσεις, με σκοπό τη στήριξη της ανάπτυξης των επιστημονικών γνώσεων και γνωμοδοτήσεων, τη σταδιακή εξάλειψη των απορρίψεων και την προαγωγή αλιευτικών μεθόδων που προωθούν επιλεκτικότερες τεχνικές αλιείας, την αποφυγή και τη μείωση, κατά το δυνατόν, των ανεπιθύμητων αλιευμάτων και την αλιεία με χαμηλό αντίκτυπο στο θαλάσσιο οικοσύστημα και στους αλιευτικούς πόρους. Επιπλέον, ο κανονισμός (ΕΕ) αριθ. 1380/2013 ορίζει συγκεκριμένα ότι οι εν λόγω στόχοι και οι αρχές πρέπει να εφαρμόζονται από την Ένωση κατά την άσκηση των εξωτερικών σχέσεών της στον τομέα της αλιείας.
 (4)Όπως αναφέρεται στην κοινή ανακοίνωση της Ύπατης Εκπροσώπου της Ένωσης για θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής, με τίτλο Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
 13
 , και στα συμπεράσματα του Συμβουλίου σχετικά με την κοινή ανακοίνωση
 14
 , η προώθηση μέτρων για την υποστήριξη και την ενίσχυση της αποτελεσματικότητας των περιφερειακών οργανώσεων διαχείρισης της αλιείας (ΠΟΔΑ) και, κατά περίπτωση, για τη βελτίωση της διακυβέρνησής τους βρίσκεται στο επίκεντρο της δράσης της Ένωσης σε αυτά τα φόρουμ.
 (5)Η ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών με τίτλο Ευρωπαϊκή στρατηγική για τις πλαστικές ύλες σε μια κυκλική οικονομία
 15
 , αφορά ειδικά μέτρα για τη μείωση των πλαστικών υλών και της θαλάσσιας ρύπανσης, καθώς και της απώλειας ή εγκατάλειψης αλιευτικών εργαλείων στη θάλασσα.
 (6)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στις συνεδρίαση των συμβαλλόμενων μερών της SIOFA για την περίοδο 2019-2023, δεδομένου ότι τα μέτρα διατήρησης και επιβολής της εφαρμογής που θα εγκριθούν από την ετήσια συνεδρίαση των συμβαλλόμενων μερών θα είναι δεσμευτικά για την Ένωση και μπορούν να επηρεάσουν με καθοριστικό τρόπο το περιεχόμενο της ενωσιακής νομοθεσίας και, συγκεκριμένα, τον κανονισμό (ΕΚ) αριθ. 1005/2008 του Συμβουλίου
 16
 · τον κανονισμό (ΕΚ) αριθ. 1224/2009 του Συμβουλίου
 17
 · και τον κανονισμό (EE) 2017/2403 του Ευρωπαϊκού Κοινοβουλίου και του Συμβουλίου
 18
 .
 (7)Η απόφαση 9767/17 του Συμβουλίου
 19
 δεν προβλέπει την αναθεώρηση της θέσης της Ένωσης στο πλαίσιο της συνεδρίασης των συμβαλλόμενων μερών πριν από την ετήσια συνεδρίαση του 2022. Ωστόσο, η συντριπτική πλειονότητα των αποφάσεων του Συμβουλίου που καθορίζουν τη θέση της Ένωσης στις διάφορες ΠΟΔΑ στις οποίες η Ένωση είναι συμβαλλόμενο μέρος πρόκειται να επανεξεταστούν πριν από τις ετήσιες συνεδριάσεις των αντίστοιχων ΠΟΔΑ του 2019. Ως εκ τούτου, για την εξασφάλιση μεγαλύτερης συνοχής μεταξύ της θέσης της Ένωσης σε όλες τις ΠΟΔΑ και για τον εξορθολογισμό της διαδικασίας αναθεώρησης, είναι σκόπιμο να επισπευστεί η αναθεώρηση της απόφασης 9767/17 του Συμβουλίου και να καταργηθεί, αντικαθιστάμενη από νέα απόφαση για την περίοδο 2019-2023·
 (8)Δεδομένης της εξελισσόμενης φύσης των αλιευτικών πόρων στη περιοχή της συμφωνίας SIOF και της συνεπακόλουθης ανάγκης να λαμβάνονται υπόψη στη θέση της Ένωσης οι νέες εξελίξεις, συμπεριλαμβανομένων των νέων επιστημονικών και άλλων σχετικών πληροφοριών που υποβάλλονται πριν ή κατά τη διάρκεια των συνεδριάσεων των συμβαλλόμενων μερών της SIOFA,


text:
θα πρέπει να θεσπιστούν διαδικασίες, σύμφωνα με την αρχή της καλόπιστης συνεργασίας μεταξύ των θεσμικών οργάνων της Ένωσης που κατοχυρώνεται στο άρθρο 13 παράγραφος 2 της Συνθήκης για την Ευρωπαϊκή Ένωση (ΣΕΕ), για την εξειδίκευση της θέσης της Ένωσης σε ετήσια βάση, για την περίοδο 2019-2023.
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Η θέση που πρέπει να ληφθεί εξ ονόματος της Ένωσης στις συνεδριάσεις των συμβαλλόμενων μερών της Αλιευτικής Συμφωνίας Νοτίου Ινδικού Ωκεανού (SIOFA) καθορίζεται στο παράρτημα Ι.
 Άρθρο 2
 Η εξειδίκευση σε ετήσια βάση της θέσης που πρέπει να λάβει η Ένωση κατά τις συνεδριάσεις των συμβαλλόμενων μερών της SIOFA διεξάγεται σύμφωνα με το παράρτημα ΙΙ.
 Άρθρο 3
 Η θέση της Ένωσης που περιλαμβάνεται στο παράρτημα Ι αξιολογείται και, εφόσον κρίνεται σκόπιμο, αναθεωρείται από το Συμβούλιο κατόπιν πρότασης της Επιτροπής, το αργότερο έως την ετήσια συνεδρίαση των συμβαλλόμενων μερών της SIOFA το 2024.
 Άρθρο 4
 Καταργείται η απόφαση 9767/17 της 30ής Μαΐου 2017.
 Άρθρο 5
 Η παρούσα απόφαση απευθύνεται στην Επιτροπή.
 Βρυξέλλες,
 Για το Συμβούλιο
 Ο Πρόεδρος
 (1)
 Απόφαση 2008/780/ΕΚ του Συμβουλίου, της 29ης Σεπτεμβρίου 2008, για τη σύναψη, εξ ονόματος της Ευρωπαϊκής Κοινότητας, της αλιευτικής συμφωνίας του νοτίου Ινδικού Ωκεανού (ΕΕ L 268 της 9.10.2008, σ. 27).
 (2)
 Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
 (3)
 COM(2011) 424 της 13.7.2011.
 (4)
 COM(2018) 28 final της 16.1.2018.
 (5)
 JOIN(2016) 49 final της 10.11.2016.
 (6)
 7348/1/17 REV 1 της 24.3.2017.
 (7)
 Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.
 (8)
 ΕΕ L 286 της 29.10.2008, σ. 1.
 (9)
 ΕΕ L 343 της 22.12.2009, σ. 1.
 (10)
 ΕΕ L 347 της 28.12.2017, σ. 81.
 (11)
 ΕΕ L 268 της 9.10.2008, σ. 27.
 (12)
 Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών (ΕΚ) αριθ. 1954/2003 και (ΕΚ) αριθ. 1224/2009 του Συμβουλίου και την κατάργηση των κανονισμών (ΕΚ) αριθ. 2371/2002 και (ΕΚ) αριθ. 639/2004 του Συμβουλίου και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
 (13)
 JOIN(2016) 49 final της 10.11.2016.
 (14)
 7348/1/17 REV 1 της 24.3.2017.
 (15)
 COM(2018) 28 final της 16.1.2018.
 (16)
 Κανονισμός (ΕΚ) αριθ. 1005/2008 του Συμβουλίου, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας, τροποποίησης των κανονισμών (ΕΟΚ) αριθ. 2847/93, (ΕΚ) αριθ. 1936/2001 και (ΕΚ) αριθ. 601/2004 και κατάργησης των κανονισμών (ΕΚ) αριθ. 1093/94 και (ΕΚ) αριθ. 1447/1999 (ΕΕ L 286 της 29.10.2008, σ. 1).
 (17)
 Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ.


text:
2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).
 (18)
 Κανονισμός (ΕΕ) 2017/2403 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη βιώσιμη διαχείριση των εξωτερικών αλιευτικών στόλων και την κατάργηση του κανονισμού (ΕΚ) αριθ. 1006/2008 του Συμβουλίου (ΕΕ L 347 της 28.12.2017, σ. 81).
 (19)
 Απόφαση του Συμβουλίου της 30ής Μαΐου 2017 για τον καθορισμό της θέσης που θα ληφθεί, εξ ονόματος της Ευρωπαϊκής Ένωσης, στη συνεδρίαση των συμβαλλόμενων μερών της αλιευτικής συμφωνίας του Νοτίου Ινδικού Ωκεανού (SIOFA) και για την κατάργηση της απόφασης του Συμβουλίου της 25ης Οκτωβρίου 2012 σχετικά με τον καθορισμό της θέσης της Ένωσης που πρέπει να ληφθεί στο πλαίσιο της αλιευτικής συμφωνίας Νοτίου Ινδικού Ωκεανού (SIOFA).
 ---documentbreak---
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 6.3.2019
 COM(2019) 96 final
 ΠΑΡΑΡΤΗΜΑΤΑ
 της
 πρότασης για απόφαση του Συμβουλίου
 σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στη συνεδρίαση των συμβαλλόμενων μερών της Αλιευτικής Συμφωνίας του Νοτίου Ινδικού Ωκεανού και για την κατάργηση της απόφασης 9767/17
 ΠΑΡΑΡΤΗΜΑ Ι
 Θέση που πρέπει να ληφθεί εξ ονόματος της Ένωσης στη συνεδρίαση των συμβαλλόμενων μερών της Αλιευτικής Συμφωνίας Νοτίου Ινδικού Ωκεανού (SIOFA)
 1.ΑΡΧΕΣ
 Στο πλαίσιο της SIOFA, η Ένωση:
 α) ενεργεί σύμφωνα με τους στόχους και τις αρχές που επιδιώκει να τηρεί η Ένωση στο πλαίσιο της κοινής αλιευτικής πολιτικής (ΚΑΠ), ειδικότερα μέσω της προληπτικής προσέγγισης και των στόχων που συνδέονται με τη μέγιστη βιώσιμη απόδοση, όπως ορίζεται στο άρθρο 2 παράγραφος 2 του κανονισμού (ΕΕ) αριθ. 1380/2013, με στόχο να προωθήσει την εφαρμογή μιας προσέγγισης στη διαχείριση της αλιείας που να στηρίζεται στο οικοσύστημα, να προλάβει και να περιορίσει όσο το δυνατόν περισσότερο τα ανεπιθύμητα αλιεύματα, να εξαλείψει σταδιακά τις απορρίψεις και να περιορίσει τις επιπτώσεις των αλιευτικών δραστηριοτήτων στα θαλάσσια οικοσυστήματα, καθώς και να εξασφαλίσει αξιοπρεπές βιοτικό επίπεδο σε όσους εξαρτώνται από τις αλιευτικές δραστηριότητες, λαμβάνοντας υπόψη ταυτόχρονα τα συμφέροντα των καταναλωτών, μέσω της προώθησης ενός οικονομικά βιώσιμου και ανταγωνιστικού αλιευτικού τομέα στην Ένωση·
 β) καταβάλλει προσπάθειες με σκοπό τη δέουσα συμμετοχή των ενδιαφερόμενων φορέων κατά την προπαρασκευαστική φάση των μέτρων της SIOFA και διασφαλίζει ότι τα μέτρα που εγκρίνονται στο πλαίσιο της SIOFA είναι σύμφωνα με τη συμφωνία SIOF·
 γ) διασφαλίζει ότι τα μέτρα που εγκρίνονται στο πλαίσιο της SIOFA συνάδουν με το διεθνές δίκαιο, και ιδίως με τις διατάξεις της Σύμβασης του 1982 των Ηνωμένων Εθνών για το Δίκαιο της Θάλασσας, της συμφωνίας του 1995 των ΗΕ σχετικά με τη διατήρηση και διαχείριση των αλληλοεπικαλυπτόμενων και των άκρως μεταναστευτικών αποθεμάτων ιχθύων, της συμφωνίας του 1993 για την προώθηση της τήρησης των διεθνών μέτρων διατήρησης και διαχείρισης από αλιευτικά σκάφη στην ανοικτή θάλασσα, καθώς και της σύμβασης του 2009 του Οργανισμού Τροφίμων και Γεωργίας σχετικά με τα μέτρα που λαμβάνει το κράτος λιμένα·
 δ) προάγει θέσεις που συνάδουν με τις βέλτιστες πρακτικές των περιφερειακών οργανώσεων διαχείρισης της αλιείας (ΠΟΔΑ)